എംസോണ്‍ റിലീസ് -1123 http://www.malayalamsubtitles.org www.facebook.com/msonepage
പരിഭാഷ : ഷൈജു. എസ്
ഷോൺ ഡെ ഫ്ലോറെറ്റ്
പാപ്പി, ഇത് ഞാനാണ്... ഉഗോളിൻ!
ഇത് ഞാനാണ്.
ഓഹ്, നീയാണോ, ഗലിനെറ്റ്! നീ എത്തിയോ.
- ആഹ്. - നിക്ക്. ഞാൻ ദാ വരുന്നൂ!
വേണ്ടാ, ആ താക്കോൽ എറിഞ്ഞു തന്നാ മതി!
ഞാൻ താഴോട്ട് വരാം.
എന്തൊരത്ഭുതം!
- നീ പട്ടാളത്തിൽ നിന്ന് വിട്ടോ! - ഉവ്വ്.
വാ, വന്ന് വല്ലതും കഴിക്ക്.
ഞങ്ങൾ മാർസീലിൽ വെച്ച് രാത്രി മുഴുവൻ നല്ല കുടിയാരുന്നു, അതോണ്ട്..
അത്താഴത്തിന് വാ നമുക്ക് സംസാരിക്കാം.
ശരി, രാത്രി കാണാം.
മതി, അതുതന്നെ ധാരാളം.
നിനക്ക് ഇനിയും വേണോന്നാ അവൾ ചോദിക്കുന്നേ.
നന്ദി.
എന്റെ മരണശേഷം, നീയിവിടെ താമസിക്കും.
സുബേയ്റൻ ഫാം നിന്റേതാവും.
ഇതിനിടയിൽ, നീ അവിടുള്ള നിന്‍റെ വീടൊന്ന് ശരിയാക്കിയെടുക്കണം.
ശേഷം നിനക്കതൊരു കർഷകന് പാട്ടത്തിന് കൊടുക്കാനോ...
അല്ലേൽ നിന്‍റെ മക്കൾക്ക് കൈമാറാനോ കഴിയും.
- അതിന്, എനിക്ക് ഭാര്യ വേണം. - അതുകൊണ്ട്?
ഒരു സുബേയ്റനെ കെട്ടാനെന്നു പറഞ്ഞാൽ...
ചാടി വരുന്ന ധാരാളം പെൺകുട്ടികൾ ഇവിടുണ്ട്.
ഈ ഷബെർട്ടിനൊരു മകളുണ്ട്.
എനിക്കുറപ്പാണ് നിനക്ക് വേണമെന്നുണ്ടെങ്കിൽ..
എനിക്ക് കോവർ കഴുതയില്ല.. ഞാൻ നിങ്ങടേതാണ് ഉപയോഗിക്കുന്നത്.
എനിക്ക് കോഴികളോ ആടുകളോ ഇല്ല... അവറ്റയൊക്കെ വല്ല്യ ശല്യമാണ്.
ഞാൻ സോക്ക്സ് ഇടാറില്ല. അത് ചൊറിയും.
അപ്പൊപ്പിന്നെ എനിക്കൊരു ഭാര്യയുടെ ആവശ്യമെന്താ?
അപ്പൊ പ്രണയമോ?
ഞാൻ ഔബാനിൽ ആയിരിക്കുമ്പോൾ, മറ്റേ പെണ്ണുങ്ങളുടെ അടുത്ത് പോവും.
അതെന്‍റെ മനസ്സ് ശുദ്ധിയാക്കും.
മാസം 15 ഫ്രാങ്കിന്, എനിക്ക് ഏത് പെണ്ണിനെയും തിരഞ്ഞെടുക്കാം.
അതൊക്കെയെ എനിക്ക് വേണ്ടൂ.
നീയെന്നെപ്പോലൊരു ഒറ്റാംതടിയായി അവസാനിക്കരുത്.
മരിക്കുന്നേന് മുൻപ്, എനിക്ക് നിന്‍റെയൊരു കൊച്ചിനെ കാണണം.
നിങ്ങളെന്താ ഒരിക്കലും കല്ല്യാണം കഴിക്കാതിരുന്നത്?
കല്ല്യാണത്തേക്കാള്‍ മുന്‍പ്, എനിക്ക് തൊഴിലിനെപ്പറ്റി ചിന്തിക്കണം.
നിന്റേൽ എന്തേലും പദ്ധതിയുണ്ടോ?
ഉണ്ടാവാം.
നിനക്ക് വേണ്ടി എന്റേലൊരു ഐഡിയയുണ്ട്.
ഞാൻ എല്ലാം ശരിക്കുമാലോചിച്ചു.
എല്ലാം കണക്ക് കൂട്ടി, ചിലവടക്കം.
എന്താ നിങ്ങടെ ഐഡിയ?
സുബേയ്റൻ കായ്കനിത്തോട്ടം പുനർനിർമ്മിക്കുക...
എന്‍റെ അച്ഛന്‍റെ നല്ലകാലത്ത് ഉണ്ടായിരുന്ന അതേ പോലെ.
200 അത്തിമരങ്ങൾ, 200 പ്ലം മരങ്ങൾ...
200 ബദാം മരങ്ങൾ...
ഒരു 1000 മരങ്ങൾ...
നിരയായി നടണം, 30 അടി അകലത്തിൽ.
അതൊരു ഇടവകപ്പള്ളി പോലെയാവും...
പിന്നെ എല്ലാ കർഷകരും കുരിശിന്‍റെ മാതൃകയുണ്ടാക്കും.
ഇത് നോക്ക്, പാപ്പി...
നമുക്കിപ്പോൾ തന്നെ ധാരാളം പ്ലമ്മുകളും, പീച്ചുകളും, അത്തിമരങ്ങളുമുണ്ട്.
നമ്മളിപ്പോ അതൊക്കെ പന്നികൾക്ക് തിന്നാൻ കൊടുക്കുന്നതിലെത്തി നിൽക്കുവാണ്.
എന്റേൽ വേറൊരു ഐഡിയയുണ്ട്.
ഗലിനെറ്റ്, നീയാണെനിക്ക് ആകെയുള്ളൊരു ബന്ധു.
എന്തേലും സഹായം വേണ്ടി വന്നാൽ നിനക്കെന്നോട് ചോദിക്കാം.
എന്താ നിന്‍റെ ഐഡിയ?
അതൊരു രഹസ്യമാണ്.
ഹോ!
പാപ്പി, അത് നിങ്ങളാണോ?
നിനക്ക് ഇതുപോലെ ജീവിക്കാൻ കഴിയില്ല!
നീയൊരു ഗുഹാവാസിയെപ്പോലെ ഒളിച്ചു കഴിയുവാണ്!
ഈ വീടൊരു പന്നിക്കൂടാണ്!
പോരാത്തതിന് ഇത് വളക്കൂനപോലെ നാറുന്നു!
എന്താ ഇവിടെ നടക്കുന്നേ?
പറ!
ആവേശം കൊള്ളരുത്. ഞാനൊരു കാര്യം കാണിച്ചു തരാം.
ഇതാണോ നിന്‍റെ വല്ല്യ രഹസ്യം?
ഇങ്ങനാണോ നീ സമയം കളയുന്നെ?
അതിന് എനിക്കെന്ത് തരും?
- നല്ല ഒന്നാന്തരം. - അവ രാജകീയമാണ്.
- നല്ല തണ്ടുകൾ. - എത്രയാ?
ഇതിപ്പോ ഫെബ്രുവരി ആയിരുന്നുവെങ്കിൽ...
ഞാൻ നിനക്ക് 50 സെന്റ്...
തരാമെന്ന് പറഞ്ഞേനെ.
പക്ഷേ സീസൺ ഏതാണ്ട് കഴിഞ്ഞു.
ഇപ്പോഴും, ഇവയ്ക്ക്...
20 സെന്റിന്‍റെ മതിപ്പുണ്ട്.
ശരിയല്ലേ?
അതെ, ശരിയാണ്.
നീ ശരിയായിരുന്നു, ഗലിനെറ്റ്. നീ പൂച്ചെടികൾ വളർത്തണം.
എന്തിനാ ഇതിത്ര രഹസ്യമാക്കി വെച്ചിരുന്നേ?
എനിക്കാദ്യമിതൊന്ന് ശ്രമിച്ചു നോക്കണായിരുന്നു, മണ്ണ് ശരിയാണോന്ന് നോക്കാൻ വേണ്ടി.
അവ പുഷ്പിച്ചു കഴിഞ്ഞാൽ, എനിക്കറിയാരുന്നു നിങ്ങൾക്ക് മതിപ്പു തോന്നൂന്ന്‌.
ആ പൂക്കള്‍ കണ്ടല്ല എനിക്ക് മതിപ്പ് തോന്നിയത്.
പൂന്തോട്ടക്കാരനെ കണ്ടാണ്‌.
- അതിനെന്ത് ചിലവ് വരും? - 15,000.
- ഞാൻ തരാം. - നിങ്ങക്ക് വലിയ മനസ്സാണ്!
ശരിക്കും പറഞ്ഞാൽ ഇല്ല. ഇത് നിനക്ക് വേണ്ടിയല്ല.
ഇത് എല്ലാ സുബേയ്റന്മാര്‍ക്കും വേണ്ടിയാണ്, മണ്മറഞ്ഞവർക്കും ഇനി വരാനുള്ളവർക്കും.
അതിന്‍റെ വാലിരിക്കുന്നിടത്താണ് മൂക്ക് ഇരുന്നിരുന്നതെങ്കിൽ, ഞാൻ ചത്തേനെ!
നമ്മളെപ്പോലെ!
- എന്നെ ചിലത് അലട്ടുന്നുണ്ട്. - എന്ത്?
വെള്ളം.
എന്ത് വെള്ളം?
ഒരു കാർനേഷൻ (ഒരിനം പൂവ്) ചെടി മീനിനെപ്പോലെ വെള്ളം കുടിയ്ക്കും.
500 ചെടികൾക്ക് വേണ്ടി, വെള്ളം വലിച്ച് എന്‍റെ കൈയൊക്കെ കീറി.
പമ്പോട് കൂടി ഒരു ടാങ്ക് വെയ്ക്ക്.
500 ചെടികൾക്ക് നനയ്ക്കാൻ നിന്നാൽ അത് 4 ദിവസങ്ങൾ കൊണ്ട് വറ്റും.
അതൊരു പ്രശ്നമാണ്.
നമുക്ക് വലിയൊരു ജലസംഭരണി കുഴിക്കണം...
അത് മൊത്തം മഴവെള്ളവും ശേഖരിച്ചോളും.
ഒരു വർഷം ചിലപ്പോൾ മഴ പെയ്തേക്കില്ല!
അല്ല. സ്വാഭാവികമായ ജലസ്രോതസിന് അടുത്തുള്ളൊരു നിലം നമുക്ക് കണ്ടെത്തണം.
ഞാൻ ആലോചിക്കുന്നത്...
അങ്ങനെയെങ്കിൽ നമുക്ക് ബൊഫീഗെയുടെ റൊമാറിൻസിലുള്ള സ്ഥലവും...
അവന്‍റെ ഉറവയും വാങ്ങിച്ചാലോ?
ആ ഉറവയിൽ ഇപ്പോഴും വെള്ളമുണ്ടോ?
എന്‍റെ അച്ഛൻ പറഞ്ഞത് അത് വറ്റിപ്പോയെന്നാണ്.
അത് പകുതിയിലേറെയും അടഞ്ഞു കിടക്കുവാണ്.
എന്‍റെ ചെറുപ്പത്തിൽ, അത് ഭംഗിയുള്ളൊരു നീരൊഴുക്കായിരുന്നു.
വല്ല്യ കമോയിൻസ് അവിടെ ലോഡ് കണക്കിന് പച്ചക്കറികൾ ഉണ്ടാക്കിയിരുന്നു.
എനിക്കുറപ്പുണ്ട് നമുക്കതൊരു പിക്കാസ് കൊണ്ട് തുറക്കാനാവുമെന്ന്.
അയാൾ ആ ഫാം വിൽക്കുമെന്ന് തോന്നുന്നുണ്ടോ?
വീട് വിൽക്കില്ല.
പക്ഷേ ചിലപ്പോൾ ആ നിലവും ഉറവയും വിറ്റേക്കും.
അവനതൊരിക്കലും ഉപയോഗിക്കില്ല. പണം കൊടുക്കാമെന്ന് പറഞ്ഞാൽ ചിലപ്പോൾ...
എന്തൊക്കെയുണ്ട്, മരിയസ്?
നീ നിന്‍റെ പണി നോക്ക്.
നീയെന്താ ഇങ്ങനെ വെറുപ്പിക്കുന്നെ? നിനക്കെന്നോട് ദേഷ്യമാണോ?
ദേഷ്യവുമില്ല സന്തോഷവുമില്ല. നിന്നെക്കൊണ്ട് എനിക്ക് ഒരു ഉപയോഗവുമില്ല.
നിനക്കൊരുപക്ഷേ അങ്ങനെ തോന്നുന്നുണ്ടാവാം, പക്ഷേ നിന്നെ കാണാനായി...
ഇവിടെ വന്നപ്പോൾ മുതൽ എനിക്കങ്ങനെയല്ല.
നീ ഇത്രയും ദൂരം കയറി വന്നിട്ടുണ്ടെങ്കിൽ, നിനക്കെന്തോ ആവശ്യമുണ്ട്.
ശരിയാണ്. പക്ഷേ എനിക്കൊരു കാര്യം നിനക്ക് തരാനുമുണ്ട്.
എനിക്കൊന്നിന്‍റെയും ആവശ്യമില്ല.
സംസാരിക്കാൻ പോലും. അതെന്‍റെ ക്ഷമ പരീക്ഷിക്കും.
ഞാൻ പറയുന്നത് വെറുതെയൊന്ന് കേൾക്ക്, മരിയസ്.
നീയെനിക്ക് നിന്‍റെ വസ്തു വിൽക്കുവാണെങ്കിൽ...
വീടല്ല, വെറും ആ നിലവും പിന്നെയാ കുന്നും..
നീ നിന്‍റെ വില പറഞ്ഞാൽ മതി.
എന്ത് ധൈര്യം! നിനക്ക് തോന്നുന്നുണ്ടോ ഞാനെന്‍റെ സ്ഥലം വിൽക്കുമെന്ന്?
നോക്ക്. ആയിരത്തിന്‍റെ ഫ്രാങ്കുകൾ.
പോയി തൊലയെടാ! പന്ന സുബേയ്റൻ പന്നികളെ!
അങ്ങനെ അലറാതെ, നിനക്ക് ശ്വാസം കിട്ടില്ല.
പിന്നെ സുബേയ്റൻമാരെ അപമാനിക്കാൻ നിക്കരുത്, നീ ദുഃഖിക്കേണ്ടി വരും!
അങ്ങേര് വെറുതെ തമാശ പറയുവാണ്.
എന്തിനാ ആ പൊട്ടത്തലയൻ ഇടങ്കോലിടുന്നത്?
ഞാൻ താഴേക്കിറങ്ങി വന്ന് നിനക്ക് കാണിച്ചു തരാം ഞാനെന്താണ്...
സുബേയ്റൻമാരെപ്പറ്റി വിചാരിക്കുന്നതെന്ന്!
തന്തയില്ലാ കഴുവേറികൾ! പന്നികൾ! കള്ളന്മാർ!
ഇങ്ങോട്ടിറങ്ങി വാ!
തന്തക്ക് പിറക്കാത്ത ചെറ്റെ! താഴേക്ക് വാ!
അവൻ കാറാതിരിക്കുന്നതാണ് നല്ലത്!
അതിനെന്താ?
മരത്തിന് മുകളിൽ നിന്ന് വീണും ഒരുത്തൻ മരിക്കാം.
എന്‍റെ പൂച്ചെടികള്‍ക്ക് വേണ്ടി എത്രയധികം.
വല്ലാത്ത കഷ്ടം. അത് ഒന്നാന്തരം സ്ഥലമായിരുന്നു.
അവൻ ഉണർന്നില്ലെങ്കിൽ, അവന്‍റെ അവകാശികൾ ഫാം വിൽക്കും.
നമുക്ക് നിസ്സാര വിലക്കത് വാങ്ങിക്കാനാവും.
- നമുക്ക് ഇവനെയങ്ങ് തീർത്ത് കളയാം. - വേണ്ട. നമ്മളെ ആരേലും കണ്ടിരിക്കാം.
കണ്ടില്ലേ, ഗലിനെറ്റ്...
ഒരിക്കലും ഈശ്വരാനുഗ്രഹത്തിലുള്ള വിശ്വാസം കളയരുത്.
നിനക്കവനെ ബെഡ്‌ഡിൽ വെച്ച്‌ തന്നെ ഷേവ് ചെയ്താലെന്താ?
കിടക്കുന്ന ഒരാളെ ഞാൻ ഷേവ് ചെയ്യില്ല. ഒരു ശവത്തെപ്പോലും.
അവര്‍ രണ്ടും എങ്ങോട്ടാ ഈ പോവുന്നേ?
അത് ഇവിടെയുണ്ട്. കണ്ടില്ലേ?
ആ ഉറവ അത്തിമരത്തിന് അടുത്ത് നിന്നായിരുന്നു. തിരിഞ്ഞ് നോക്കരുത്!
വല്ല്യ കമോയിൻസ് ഒരു ചാല് കീറിയിരുന്നു...
അത് ദേ താഴെ കാണുന്ന ആ നിലം വരെ എത്തിയിരുന്നു.
അങ്ങനെയാണ് വെള്ളം താനെ കുന്നിറങ്ങി താഴേക്ക് ഒഴുകിയിരുന്നത്. മനസിലായോ?
നോക്ക്.
എന്‍റെ കാലിന് ചുറ്റുമുള്ള നനഞ്ഞ മണ്ണ് കണ്ടില്ലേ?
വെള്ളം അടഞ്ഞു കിടക്കുവാണ്, പക്ഷേ അതിവിടുണ്ട്. ഇത്രയും തന്നെ...
ധാരാളമാണ് അവൻ ഈ സ്വർണഖനി വലിച്ചെറിഞ്ഞുവെന്ന് ചിന്തിക്കാൻ.
നിക്ക്! നിക്ക്!
ഒരിക്കൽ, അവന് കിറുക്ക് പിടിക്കുന്നതിന് മുൻപ്...
അവൻ പറഞ്ഞു, ''എന്‍റെ തോക്കാണ് എന്‍റെ ഒരേയൊരു സുഹൃത്ത്."
"..അത് എന്നോടൊപ്പം അടക്കണം."
മരണപ്പെട്ടവന്‍റെ ആഗ്രഹങ്ങൾ ദൈവീകമാണ്.
നീയത് നിറച്ചതാണോന്ന് നോക്കിയാരുന്നോ?
ഞാനൊരിക്കലും ആലോചിച്ചില്ല. ഹാമറില്ലാത്ത തോക്കിനെ അങ്ങനെ പറയാനാവില്ല.
അത് നിറച്ചതാണെന്ന് എനിക്കുറപ്പാണ്.
കാട്ടുപന്നികളുടെ ശല്യം കാരണം അവനെപ്പോഴും അത് നിറച്ചാണ് വെയ്ക്കാറ്.
അത് ആപത്തായേക്കാം.
അതിനൊരു നേരിയ കാഞ്ചിയുണ്ട്. പെട്ടെന്നുള്ള ഒരു കാറ്റ് പോലും...
അതിനെ ചലിപ്പിച്ചേക്കും.
ഒരുപക്ഷേ അവനതിനെ അപായകരമല്ലാത്ത അവസ്ഥയില്‍ ആക്കി വെച്ചിട്ടുണ്ടെങ്കിലോ?
അവൻ ചെയ്യില്ല.
- അപ്പോ, നീയാണ് അവകാശി. - അല്ല.
ഞങ്ങൾ അകന്ന ബന്ധത്തിലുള്ള മച്ചുനന്മാർ മാത്രമായിരുന്നു.
എന്നാലും നിനക്ക് എന്തേലുമൊക്കെ കിട്ടും.
ഇല്ല. അതെല്ലാം അവന്‍റെ പെങ്ങൾ ഫ്ലോറെറ്റിന് ചെന്ന് ചേരും.
- അവളിപ്പോഴും ജീവിച്ചിരിപ്പുണ്ടോ? - എന്തുകൊണ്ടില്ല? അവള്‍ നിന്നേക്കാള്‍ ഇളയതാണ്.
അവളുടെ ഭർത്താവ് മരിച്ചു, പക്ഷേ അവൾ ഇപ്പോഴുമുണ്ട്.
ആരാ ഈ ഫ്ലോറെറ്റ്?
ഫ്ലോറെറ്റ് ഡി ബെരങ്ജീർ, വല്ല്യ കമോയിൻസിന്‍റെ മകൾ.
നല്ല ഭംഗിയുള്ളവൾ.
നിന്‍റെ അമ്മാവന് അവളെ നന്നായി അറിയാരുന്നു. അല്ലേ, സീസർ?
- അവളെവിടെയാ? - ക്രെസ്പിനിൽ.
അവൾ അവിടെയൊരു കൊല്ലപ്പണിക്കാരന്‍ ലയണലിനെ കല്ല്യാണം കഴിച്ചു.
നീയുണ്ടായിരുന്നില്ലേ അവളുടെ കല്ല്യാണത്തിന്?
ഇല്ല, ഞാൻ ദൂരെയൊരു ആഫ്രിക്കൻ മിലിറ്ററി ആശുപത്രിയിലായിരുന്നു.
ഒരു വർഷം കഴിഞ്ഞാണ് ഞാൻ തിരിച്ചെത്തിയത്.
അവളുടെ സഹോദരന്‍റെ മരണവിവരം ഞാൻ അവൾക്കെഴുതാം.
ജീവിച്ചിരിപ്പുണ്ടേൽ, അവൾ അനന്തരാവകാശമുന്നയിച്ചോളും.
അവളാണ് അവകാശിനി.
- അനന്തരാവകാശപ്പെടാൻ മാത്രം ഒന്നുമില്ല. - അതിനോട് ഞാൻ യോജിക്കില്ല.
വീടിപ്പോഴും നല്ല സ്ഥിതിയിൽ തന്നെയാണ്.
കൂടെ യുദ്ധത്തിന് മുൻപുള്ള അൻപതോളം ഒലീവ് മരങ്ങളും.
അവയൊക്കെ കേട് വന്നു! ചത്തുകൊണ്ടിരിക്കുവാണ്!
അവയ്ക്ക് പിക്കാസ്‌ കൊണ്ട് ചെറിയൊരു തോണ്ടൽ കിട്ടിയാൽ മതി.
തന്നെ. അപ്പോ പിന്നെ അവറ്റയൊക്കെ ചിരിച്ചങ്ങ് ചത്തോളും.
ആ നിലത്തിൽ ഒരിക്കലും മഴ പെയ്യില്ല.
കാറ്റും കോളും വരുന്നത് കേൾക്കും, കാറ്റും കോളും വരുന്നത് കാണും...
പക്ഷേ മേഘങ്ങൾ അവിടെയെത്തുമ്പോഴേക്കും, പിരിഞ്ഞ് പോവും..
എന്നിട്ട് മറുഭാഗത്ത് പെയ്യും.
താഴ്വരയുടെ ഭാഗത്ത് കുറച്ച് തുള്ളികൾ മാത്രമേ വീഴൂ.
ചിലപ്പോൾ ആയിരിക്കും.
ബൊഫീഗെയുടെ നിലത്തൊരു ഉറവയുള്ള കാര്യം നിനക്ക് ചിലപ്പോൾ അറിയില്ലായിരിക്കും.
- അതില് തീരെ ചെറിയൊരു ഉറവയുണ്ടായിരുന്നു. - അല്ല. അത് ഒന്നാന്തരമൊന്നായിരുന്നു!
ഞാൻ കുഞ്ഞായിരുന്നപ്പോൾ അച്ഛൻ അതെനിക്ക് കാണിച്ചു തന്നിട്ടുണ്ട്.
എനിക്കതൊരു പുഴപോലെയാ തോന്നിയത്.
ഒന്നുകിൽ നീ വളരെ ചെറുതായിരുന്നിരിക്കും, അല്ലേൽ അത് മഴ പെയ്ത് നിറഞ്ഞിരുന്നിരിക്കും..
കാരണം 30 വർഷങ്ങൾക്ക് മുന്നേ ഞാന്‍ കണ്ടപ്പോൾ, അതെന്‍റെ വിരലിനോളം ചെറുതായിരുന്നു.
അതുപോലൊരു ഉറവ മറഞ്ഞു പോവുമോ?
ഉറവകളെപ്പറ്റി എനിക്ക് എല്ലാമറിയാം.
അവ സുന്ദരികളായ പെണ്ണുങ്ങളെപ്പോലെയാണ്. അവയെ അവഗണിച്ചോ, അവ പോവും.
കഴിഞ്ഞ വർഷം ഞാൻ അവിടെയൊരു അത്തിമരം കണ്ടതാ.
അതവിടെ വെള്ളമുണ്ടെന്നതിന്‍റെ തെളിവാണ്.
- അവിടെ വെള്ളമുണ്ടായിരുന്നു. - പക്ഷേ അവിടെ പുതു നാമ്പുകളുണ്ട്!
നിനക്ക് മദ്യം മിക്സ് ചെയ്യുന്നതിനെപ്പറ്റി അറിയാം, പക്ഷേ ഉറവകളെപ്പറ്റി ഒരു ചുക്കും അറിഞ്ഞൂടാ.
ഞാൻ പറയുന്നു ഈ ഒരെണ്ണം വറ്റിയതാണെന്ന്!
ഞാൻ പറയുന്നു ആ ഒലീവ് മരങ്ങളൊക്കെ നശിച്ചെന്നും പിന്നെ ആ മണ്ണ് ദുഷിച്ചും പോയെന്ന്!
ഞാൻ പറയുന്നു നീയെനിക്കത് വെറുതെ തന്നാലും ഞാൻ അതെടുക്കില്ലെന്ന്!
കൊല്ലങ്ങളായി ഞാനൊന്ന് എഴുതിയിട്ട്.
- നിങ്ങൾ ആർക്കാ എഴുതുന്നെ? - ഗ്രാഫിനെറ്റിന്.
അതാരാ?
അവളെ നീ അറിയില്ല. നീ ജനിക്കും മുൻപേ അവളിവിടന്ന് പോയിട്ടുണ്ട്.
ആൺപിള്ളേർ അവളെ ഉമ്മ വെയ്ക്കാൻ ശ്രമിക്കുമ്പോൾ...
അവളുടെ കൂർത്ത കൈനഖങ്ങൾ കൊണ്ട്‌...
അവരുടെ മുഖം മാന്തി പൊളിക്കുമായിരുന്നു.
അങ്ങനെയാണ് അവള്‍ പ്രായമായിട്ടും കന്യകയായി തന്നെ ഇരുന്നത്.
ശേഷം അവൾ ക്രെസ്പിനിലുള്ള ഒരു പാതിരിയുടെ അടുത്ത് ജോലി ചെയ്യാനായി ഇവിടം വിട്ടു.
അവളായിരുന്നു ഫ്ലോറെറ്റിന്‍റെ അടുത്ത കൂട്ടുകാരി.
അവൾക്ക് ഫ്ലോറെറ്റിനെപ്പറ്റി വിവരം നൽകാൻ കഴിയുമായിക്കും.
ഞാനൊരു പ്രധാനപ്പെട്ട തീരുമാനമെടുത്തു.
- ഞാനവരെ കാണാൻ ക്രെസ്പിനിൽ പോവും. - ഇല്ല, നീ പോവില്ല.
നിനക്ക് അവളുടെ സ്ഥലം വേണമെന്നറിഞ്ഞാൽ....
അവൾ വില മൂന്നിരട്ടിയായി കൂട്ടും.
പിന്നെ അത് നമുക്ക് വേണ്ടിയാണെന്ന് അറിഞ്ഞാൽ, അവൾ സമ്മതിക്കുകയുമില്ല.
- അതെന്തേ? - അതാണവളുടെ സ്വഭാവം.
നമുക്കെന്ത് ചെയ്യാൻ കഴിയും?
ഒന്നുമില്ല.
ഫ്ലോറെറ്റ് മടങ്ങി വരത്തില്ല.
ചെറുപ്പക്കാരിയായിരുന്നപ്പോൾ അവൾക്ക് പണത്തോട് ആർത്തിയായിരുന്നു.
മിക്കവാറും ഇപ്പൊ അതിലും മോശമായിരിക്കും.
അതുകൊണ്ട് അവൾ വിൽക്കും, പക്ഷേ ഇന്നാട്ടിലുള്ള കർഷകരാരും വാങ്ങിക്കില്ല.
അവർക്കിപ്പോൾ തന്നെ ധാരാളം സ്ഥലം സ്വന്തമായുണ്ട്.
- ഒരു വരത്തൻ ചിലപ്പോൾ വാങ്ങിയേക്കും. - എന്ത് കോപ്പിന്?
എന്നെപ്പോലെ പച്ചക്കറിയോ പൂച്ചെടികളോ വളർത്താൻ!
- വെള്ളമില്ലാതെയോ? - അതിനവിടെ ഉറവയുണ്ടല്ലോ.
- അവിടെ അങ്ങനൊരു ഉറവയില്ലെങ്കിലോ? - പക്ഷേ അവിടെ ഒന്നുണ്ടല്ലോ!
നീയൊരിക്കലും പഠിക്കില്ല.
ഇതാണെന്‍റെ പ്ലാൻ.
അത് ഇപ്പോത്തന്നെ പാതി നിലച്ചിട്ടുണ്ട്.
- ഒരു ആപത്ത് കൊണ്ട് അത് പൂർണമായും നിലക്കാം. - എന്ത് ആപത്ത്?
നീയിപ്പോൾ ഒരു ചുമട് സിമന്റും കൊണ്ട് നടക്കുകയാണെന്ന് വിചാരിക്കുക.
നീയൊന്ന് തെന്നി, വീണു പിന്നെ... ദാ കിടക്കുന്നു!
നിന്‍റെ സിമന്റ് കൊണ്ട് അതിന്‍റെ ദ്വാരം അടയുന്നു.
ഇവിടെ ഇതാ!
എന്‍റെ ദൈവമേ! എന്തൊരു തണുപ്പ്!
പെട്ടെന്ന് നോക്കെടാ, പൊട്ടാ!
ഇവിടെയാണ് ദ്വാരം! ആ ആപ്പ് താ!
അതല്ല! ആ ചെറുത്!
ഇവിടൊരു വേര് തടയുന്നുണ്ട്.
അത്രയും മതി. പിന്നീട് എനിക്കിത് തുറക്കാനുള്ളതാ.
ഞാൻ എന്തോ കേട്ടു. വീടിനകത്തൂന്ന്‍.
അത് ബൊഫീഗെയുടെ പ്രേതമൊന്നുമല്ല. വല്ല എലികളുമായിരിക്കും.
''പ്രിയപ്പെട്ട സീസർ..
നീയെപ്പോഴും എന്നെ വിസ്മയിപ്പിക്കും.
മുപ്പതോളം ക്രിസ്മസുകൾക്കപ്പുറം, ഫ്ലോറെറ്റിനെപ്പറ്റി ചോദിച്ച് നീയെനിക്ക് എഴുതിയിരിക്കുന്നു...
പിന്നെ നിന്‍റെ കത്ത് വന്നത് അവൾ മരിച്ച ദിവസവും.
അവളെ ഞാൻ ഇപ്പോൾ യാത്രയാക്കിയതേയുള്ളൂ.
അതുകൊണ്ടാണ് നേരത്തെ മറുപടി അയക്കാതിരുന്നത്.
അവളധികം പണമൊന്നും ബാക്കി വെച്ചിട്ടുണ്ടെന്ന് എനിക്ക് തോന്നുന്നില്ല.
6 വർഷങ്ങൾക്ക് മുൻപ് അവളുടെ ഭർത്താവ് മരിച്ചു...
അവൻ ബാക്കി വെച്ചത് കൊണ്ടാണ് അവൾ ജീവിച്ചത്.
എങ്ങനെ ആയാലും, അവളുടെ മകന് അനന്തരാവകാശം ലഭിക്കും.
അവന്‍റെ പേര് ജോൺ കഡോരെ എന്നാണ് പിന്നെ അവനൊരു 35 വയസ്സ് കാണും.
അവനൊരു നികുതി പിരിവുകാരനാണ്, പക്ഷേ എവിടെയാണെന്ന് എനിക്കറിയില്ല.
നോട്ടറിക്ക് (പ്രമാണങ്ങൾ സാക്ഷ്യപ്പെടുത്തുന്ന ഉദ്യോഗസ്ഥൻ) ഉറപ്പായും അവനെ കണ്ടെത്താൻ സാധിക്കും.
നികുതി പിരിവുകാരെ കണ്ടെത്താൻ എളുപ്പമാണ്.
അവൻ വിവാഹിതനാണ്...
പക്ഷേ, നിർഭാഗ്യവശാൽ, ദൈവനിശ്ചയം കൊണ്ട്...
അവനൊരു കൂനനാണ്.
ഗ്രാമവാസികൾ ആരേലും അവനോട് ഉറവയെപ്പറ്റി പറഞ്ഞാലോ?
അതിന് സാധ്യതയില്ല.
ഇവിടുത്തെ ആളുകൾ അന്യരുടെ കാര്യങ്ങളിൽ വെറുതെ തലയിടാൻ പോവില്ല.
പിന്നെ നീ കേടുവരുത്തി വെച്ച ആ വീടിന്‍റെ അവസ്ഥ...
ഏതൊരു കർഷകനെയും ഇരുത്തി കരയിപ്പിക്കും.
നിങ്ങൾ പറഞ്ഞത് ശരിയാണ്!
അവനത് വിൽക്കും.
അവൻ വിൽക്കും.
ഒരു പിക്കാസ് ഉണ്ടാക്കുന്നതിനേക്കാൾ കുറച്ച് പൊള്ളലുകളെ ഒരു പേനയുണ്ടാക്കുകയുള്ളൂ.
ഒരു കർഷകൻ ഒരുപക്ഷേ കൂൻ വളർത്തിയേക്കും,
പക്ഷേ ഒരു കൂനൻ അപൂർവമായേ ഒരു കർഷകനായി മാറൂ.
ആരെങ്കിലും വിചാരിച്ചോ..
ഫ്ലോറെറ്റ് ഒരു കൂനന് ജന്മം നൽകുമെന്ന്?
ഉം, നിനക്കെന്ത് തോന്നുന്നു?
ഈ ഭീകര മുളച്ചെടികളെ നോക്ക്യേ...
ആ ഒലീവ് മരങ്ങൾ, ആ കാട്ട് സുഗന്ധച്ചെടി.
എന്‍റെ ദൈവമേ, മനോഹരമായിരിക്കുന്നു.
ഞാൻ നിന്നോടെന്താ പറഞ്ഞെ?
ഇത് പ്രാചീന പ്രൊവെൻസാണ് (തെക്ക് കിഴക്കൻ ഫ്രാൻസിലെ ഒരു പ്രദേശം), സോളയുടെ സ്വർഗം!
ഇത് സ്വർഗത്തേക്കാൾ മനോഹരമായിരിക്കുന്നു!
താഴേക്ക് നിരക്കിയിറക്കാൻ ശ്രമിക്ക്.
ഹലോ, കൂട്ടരെ!
എന്തേലും സഹായം ആവശ്യമുണ്ടോ?
എങ്ങനെ! ഈ ഒരെണ്ണം എങ്ങനെ ഇറക്കുമെന്ന് ഞങ്ങൾ ആശ്ചര്യപ്പെട്ട് നിൽക്കുവാരുന്നു.
- നിങ്ങൾക്ക് നല്ല മനസാണ്. - നമുക്കൊന്ന് ശ്രമിച്ചു നോക്കാം.
വല്ല്യ ഉപകാരം. നിങ്ങൾ ഔബാനിൽ നിന്നാണോ?
എന്‍റെ നാട് ബസ്റ്റീഡയിലാണ്, പക്ഷേ ഇവിടെ അടുത്താണ് താമസം.
നിങ്ങൾ കയറി വന്നത് എന്‍റെ വീട് കടന്നാണ്.
അപ്പൊ, നമ്മൾ അയൽക്കാരാണ്.
ഏറെക്കുറെ. ഞാൻ ഉഗോളിൻ സുബേയ്റൻ.
വലിയ സന്തോഷം.
നമുക്കിതിനൊരു നാല് പേരെങ്കിലും വേണ്ടി വരും!
നിങ്ങൾ എങ്ങനെയാ ഇത് പൊക്കിയത്?
ഞങ്ങൾ ആദ്യം കാലിപ്പെട്ടി കയറ്റി, പിന്നീട് ആയുധങ്ങൾ അതിനകത്തിട്ടു.
ഇപ്പോ നമ്മൾ അത് നേരെ തിരിച്ച് ചെയ്യാൻ പോവുന്നു.
എന്റേൽ ഒരു ചെറിയ പണിശാലയിലേക്ക് ആവശ്യമുള്ള ഉപകരണങ്ങളൊക്കെയുണ്ട്.
നിങ്ങടെ ഭാര്യ മനോഹരമായി പാടുന്നുണ്ട്. പള്ളിയിൽ നിന്ന് കേൾക്കുന്നതിനേക്കാൾ നന്നായിരിക്കുന്നു.
അവളൊരുപാട് കേൾവിക്കാരെ മയക്കിയിട്ടുണ്ട്. സംഗീതനാടകങ്ങളിലൊക്കെ പാടിയിട്ടുണ്ട്.
- പൊതുവിടത്തിലോ? - അതെ, സംഗീതമേളകളിൽ.
അതൊക്കെ വർഷങ്ങൾക്ക് മുൻപാണ്. ഇപ്പോഴെന്‍റെ ശബ്ദം പകുതി പോയി.
അത് നല്ല ഒന്നാന്തരമായിരുന്നിരിക്കും!
മഹത്തരമായിരുന്നു! അവൾ മനോനായി (ഒരു ഓപ്പറ കഥാപാത്രം) വിജയം കൈവരിച്ചിരുന്നു.
അതുകൊണ്ടാണ് ഞങ്ങൾ മോളെ മനോൻ എന്ന് വിളിക്കുന്നത്.
ഇത് നല്ലൊന്നാന്തരം സ്ഥലമാണ്.
കയറി എത്താൻ പ്രയാസമാണ്, പക്ഷേ അതിനുള്ള മുതലുണ്ട്.
ഇത് ഭൂമിയിലെ സ്വർഗമാണ്.
അതുകൊണ്ടാണോ നിങ്ങൾ ഈ പഴയ ഫാം വാടകക്കെടുത്തിരിക്കുന്നെ?
- ഞാനിത് വാടകക്ക് എടുത്തിട്ടില്ല. - നിങ്ങളിത് വാങ്ങിച്ചോ?
ഞാനിത് വാങ്ങിച്ചിട്ടുമില്ല, പക്ഷേ ഇതെന്‍റെ വീടാണ്.
നിങ്ങൾ ഷോൺ ഡെ ഫ്ലോറെറ്റ് ആണോ?
എന്‍റെ പേര് ഷോൺ എന്നാണ്, പിന്നെ എന്‍റെ അമ്മയായിരുന്നു ഫ്ലോറെറ്റ്.
പക്ഷേ എന്‍റെ പേര് ഷോൺ കഡോരെ എന്നാണ്.
നിങ്ങൾ ഇവിടാണ് ജനിച്ചിരുന്നതെങ്കിൽ, ഞങ്ങൾ ഷോൺ ഡെ ഫ്ലോറെറ്റ് എന്ന് വിളിച്ചേനെ.
ഒരു പാട്ടിന് പറ്റിയ മനോഹരമായ പേരാണ്, അല്ലേൽ ഒരു ചെറിയ ഓപ്പറയ്ക്ക്!
നിങ്ങൾക്കെന്‍റെ അമ്മയെ അറിയാരുന്നോ?
ഇല്ല, പക്ഷേ അവരുടെ സഹോദരൻ ബൊഫീഗെയെ അറിയാരുന്നു.
ഞങ്ങൾ നല്ല സുഹൃത്തുക്കളായിരുന്നു.
ഞാൻ കുടിക്കും ഈ പ്രകൃതിക്കായി ഈ സൗരഭ്യം പരത്തുന്ന കുന്നുകൾക്കായി..
ചീവീടുകൾക്കും, ഇളങ്കാറ്റിനും, ഈ പഴയ പാറകൾക്കും.
നീലാകാശത്തിനുമായി.
നിങ്ങളുടെ ആരോഗ്യത്തിനായി.
നാശം! അവറ്റയെപ്പോഴും എന്നോടിത് ചെയ്യും!
ഞാൻ നാളെ വരാം.
നശിച്ച ജന്തുക്കളെ!
നിങ്ങൾ ഇവിടൊരു ചെറിയ ഒഴിവുദിനത്തിനായി വന്നതാണെന്ന് ഞാൻ ഊഹിക്കുന്നു.
എന്‍റെ മരണം വരെ നീണ്ടുനിൽക്കുന്ന ഒരു ഒഴിവുദിനം.
ദൈവമെനിക്ക് ആയുസ്സ് തരുവോളം കാലം ഈ കാറ്റാടികളുടെ തണലിൽ...
സമാധാനത്തോടെയും നിർവൃതിയോടെയും ഞാൻ കഴിയും.
അത് കേൾക്കാൻ സന്നായിട്ടുണ്ട്, പക്ഷേ നിങ്ങൾക്കെങ്ങനെ വെള്ളം കിട്ടും?
ഞങ്ങൾക്കിവിടെ ഒരു വെള്ളത്തൊട്ടിയുണ്ടല്ലോ.
അത് ചെറുതല്ലേ. മഴയില്ലെങ്കിൽ, നിങ്ങൾക്ക് വെള്ളമുണ്ടാവില്ല.
എനിക്കൊരു ഉറവയും പാരമ്പര്യസ്വത്തായി കിട്ടിയിട്ടുണ്ട്.
ഉറവയോ? എവിടെ?
അതൊരു നിലമളപ്പുകാരന്‍റെ മാപ്പിൽ അടയാളപ്പെടുത്തിയിട്ടുണ്ട്.
ഞാനത് കാണിക്കാം. ഒരുപക്ഷേ നിങ്ങൾക്കെന്നെ സഹായിക്കാനായേക്കും.
ഈ ചെറിയ വട്ടമൊരു കിണറാണ്, അല്ലെങ്കിൽ ഒരു ഉറവ.
റോസ്‌മേരി നിൽക്കുന്ന സ്ഥലമെവിടാ?
ഇവിടെ.
ഉറവ ഏതാണ്ട് ഒരു മൈൽ അപ്പുറത്താണ്, ആ താഴ്വരയുടെ അറ്റത്ത്.
അതും ഞങ്ങളുടേതാണ്.
ആ സ്ഥലമെനിക്കറിയാം! അത് ആ കുന്നിന്‍റെ അപ്പുറത്താണ്.
ഉറവ വരേയ്ക്കും അതൊരു കുത്തനെയുള്ള കയറ്റമാണ്.
വെള്ളം നല്ലതാണ്, പക്ഷേ നീരൊഴുക്ക് എന്‍റെ ഈ വിരലിന്‍റെ വീതിക്കേയുള്ളൂ.
അതധികം ദൂരെയല്ലെന്നാണ് ഞാൻ കരുതുന്നത്.
കുറഞ്ഞത് ഒരു മണിക്കൂർ നടത്തം.
ആഴ്ചയിൽ ഒരിക്കൽ പോവേണ്ട കാര്യമേയുള്ളൂ.
നമുക്കതൊരു ഞായറാഴ്ച നടത്തവുമാവും!
ഒരു പീഡ്മൊണ്ടേസ്‌ മരപ്പണിക്കാരനും ഭാര്യയും ഗുഹയിൽ താമസിക്കുന്നുണ്ട്.
ഭാര്യയൊരു തരം മന്ത്രവാദിനിയാണ്. അവൾക്കെല്ലാമറിയാം.
അവര് നല്ലവരാണ്, വൃത്തിയുള്ളവരാണ്. പക്ഷേ നിങ്ങൾക്കത് പ്രശ്നമാണേൽ, അവർ പോവും.
ദൈവത്തിന് നിരക്കാത്തതാണ്! അവരവിടെ സന്തോഷമായിരിക്കുന്നെങ്കിൽ,
ഞാനവരെ അവിടന്ന് ഓടിക്കില്ല.
നമുക്കവിടെ വൈകാതെ തന്നെ പോവണം. വെള്ളപ്രശ്‌നം ഗൗരവമുള്ളതാണ്.
ധൃതിപിടിക്കേണ്ട കാര്യമൊന്നുമില്ല.
ഇപ്പൊ എന്‍റെ കിണറിൽ നിറയെ വെള്ളമാണ് അതിനാൽ നിങ്ങൾക്ക് ദിവസവും...
ഒന്നോ രണ്ടോ ബക്കറ്റ് വെള്ളം വന്ന് കൊണ്ട് പോവാം.
വളരെ ഉദാരമായൊരു വാഗ്ദാനം ഞാന്‍ സസന്തോഷം സ്വീകരിക്കുന്നു!
ഞാൻ ഇവിടെത്തന്നെ സ്ഥിരതാമസമാക്കാൻ തീരുമാനിച്ചതെന്തെന്നായിരിക്കും...
നിങ്ങളിപ്പോൾ ആശ്ചര്യപ്പെടുന്നത്.
അതെ, അതാണെനിക്ക് ആശ്ചര്യം.
അതിനു കാരണം പ്രകൃതിയിലേക്ക് മടങ്ങുന്നതിലാണ്...
എന്‍റെ സന്തോഷമെന്ന് ഞാൻ തീരുമാനിച്ചു.
യഥാർത്ഥമായത് കൃഷി ചെയ്യാനാണ് ഞാൻ ഇങ്ങോട്ട് വന്നത്!
''യഥാർത്ഥമായതോ''?
അതെ. എനിക്കെന്‍റെ തോട്ടത്തിലെ പച്ചക്കറികൾ കഴിക്കണം...
എന്‍റെ ഒലീവ് മരങ്ങളിൽ നിന്നുളള എണ്ണയും എന്‍റെ കോഴികളുടെ മുട്ടകളും...
പിന്നെ എന്‍റെ മുന്തിരിത്തോപ്പിൽ നിന്നുള്ള വീഞ്ഞും കുടിക്കണം.
അതിനൊക്കെ സമയമെടുക്കും. ഒലീവ് മരങ്ങളൊക്കെ വന്യമായി വളർന്ന്...
അവയെ പരിപോഷിപ്പിച്ചെടുക്കാൻ മൂന്ന് വർഷമെങ്കിലും വേണ്ടി വരും.
ഒരു മുന്തിരിത്തോപ്പിനും വേണ്ടി വരും മൂന്ന് വർഷം.
പക്ഷേ പച്ചക്കറികൾ വെള്ളമില്ലാതെ കൃഷി ചെയ്യാനാവില്ല.
നമുക്ക് നോക്കാം!
ധാരാളിത്തമില്ലാതിരുന്ന എന്‍റെ അമ്മ എനിക്ക് വിട്ടിട്ട് പോയ പാരമ്പര്യസ്വത്തിന് നന്ദി...
മൂന്ന് വർഷത്തേക്ക് ജീവിക്കാൻ വേണ്ടതൊക്കെ ഞങ്ങടേലുണ്ട്.
പിന്നെ മൂന്ന് വർഷത്തിനുള്ളിൽ..
അതിനിടയ്ക്ക്, ഞങ്ങൾക്ക് വലിയ പദ്ധതികളുണ്ട്!
ഒരിക്കൽ കൂടി നന്ദി. ഞാൻ ഉടനെ ജോലി ആരംഭിക്കണം.
മേൽക്കൂരയിൽ ചിലയിടങ്ങളിൽ ഓട്ടയുള്ളതായി ഞാൻ ശ്രദ്ധിച്ചിരുന്നു.
- നല്ലത് നടക്കട്ടെ! - ഞങ്ങൾക്ക് നൽകാൻ ഊർജ്ജമുണ്ട്.
എന്ത് തരം ആളാണവൻ?
അവൻ നഗരവാസിയായൊരു കൂനൻ.
- നഗരവാസിയോ? - പിന്നെ എങ്ങനെ!
ശ്രദ്ധിച്ചോ. അവനൊരു നഗര വിഡ്ഢിയായിരിക്കാം...
പക്ഷേ കൂനന്മാർ പലപ്പോഴും നമ്മളേക്കാൾ സാമര്‍ത്ഥ്യമുള്ളവരായിരിക്കും.
അവനെന്ത് നടും?
അവൻ ''യഥാർത്ഥമായത്'' നടും. ''യഥാർത്ഥമായത്'' എല്ലായിടത്തും!
അതെന്താ ഈ ''യഥാർത്ഥമായത്''?
പുസ്തകത്തിൽ വളരുന്ന വല്ല ചെടിയുമായിരിക്കും.
''നമ്മൾ ആധുനികമാവണമെന്ന്,'' അവൻ പറഞ്ഞു.
ദിനചര്യയെപറ്റിയാണ് അവൻ സൂചിപ്പിച്ചതെന്ന് എനിക്കുറപ്പാണ്.
അതെ.
അതെന്താ?
അതൊരു നഗര പദമാണ്.
അതിനർത്ഥം നമ്മുടെ അച്ഛന്മാർ നമ്മളെ പഠിപ്പിച്ചതൊക്കെ...
ഒരുപാട് അസംബന്ധങ്ങളാണ്...
അതുകൊണ്ട് നമ്മളൊക്കെ പരിഷ്കാരികളാവണമെന്ന്.
അത് ശുദ്ധ അസംബന്ധമാണ്.
അവൻ മൂന്ന് വർഷത്തെക്കുറിച്ച് സംസാരിച്ചു. അതാണ് ദുരന്തം.
എല്ലായ്പ്പോഴും ഏറ്റവും മോശമായത് പ്രതീക്ഷിക്കരുത്.
ഇപ്പഴും, അവന്‍റെ അകന്ന ബന്ധത്തിലുള്ള മച്ചുനന്മാരായ ആംഗ്ലേഡോ കസിമീറൊ...
ഉറവയെപ്പറ്റി അവനോട് പറഞ്ഞെന്ന് വരാം.
അത് പ്രശ്നമാവും.
ഇല്ല. അവന്‍റെ അമ്മ ബസ്റ്റീഡയിൽ നിന്നുള്ള ആളുകളെ അടുപ്പിക്കരുതെന്ന്...
അവനോട് മുന്നറിയിപ്പ് കൊടുത്തിട്ടുണ്ട്.
അവൻ റുയ്‌സാറ്റിൽ നിന്നാണ് അവനുള്ള ബ്രെഡ് വാങ്ങിക്കുക..
അവൻ ക്രെസ്പിനിൽ നിന്നാണെന്ന് ആർക്കും അറിയില്ല.
പക്ഷേ നമ്മൾ എല്ലാരോടും പറയും.
ക്രെസ്പിനിൽ നിന്നുള്ളൊരുവൻ ഫാം വാങ്ങിച്ചെന്ന് നമ്മൾ പറയും...
പക്ഷേ ഫ്ലോറെറ്റിന്‍റെ പേര് നമ്മൾ സൂചിപ്പിക്കില്ല.
അതിനിടയിൽ, സൗഹൃദത്തോടെ പെരുമാറുക, അവനെ സഹായിക്കുക,
എന്‍റെ കോവർ കഴുതയെ അവന് വായ്പ കൊടുക്കുക.
പിന്നെ അവന്‍റെ ഭാര്യക്കും ചിലതൊക്കെ കൊടുക്കുക.
കുറച്ച് ബദാമുകൾ, രണ്ട് കിളികൾ, ഒരു കൂട അത്തിപ്പഴങ്ങൾ...
അങ്ങനെയായാൽ അവൻ പോവുമ്പോൾ, ആ ഫാം മറ്റാർക്കുമല്ലാതെ നിനക്ക് വിൽക്കും.
അവനോട് ദിവസവും എന്‍റെ കിണറ്റീന്ന് ഒരു ബക്കറ്റ് വെള്ളമെടുത്തോളാൻ...
ഞാൻ പറഞ്ഞിട്ടുണ്ട്.
പക്ഷേ ആ കാരണം കൊണ്ടല്ല.
പിന്നെന്തിനാ?
ഉറവ അടച്ചു വെച്ചത് ഒരു കുറ്റമായിരുന്നില്ല. അതെന്‍റെ പൂച്ചെടികൾക്ക് വേണ്ടിയായിരുന്നു.
പക്ഷേ അവർ ആ വെള്ളത്തൊട്ടിയിലെ വെള്ളം കുടിക്കുവാണേൽ, മൂന്ന് പേരും മരിക്കും.
അതെല്ലാകാലവും എന്‍റെ മനസ്സിൽ കിടക്കും.
നീ നിന്‍റെയാ പാവം തള്ളയെപ്പോലെ തന്നെയാ.
പക്ഷേ നീ ചെയ്തത് ശരിയാണ്.
ഞാനവനെ നിരുത്സാഹപ്പെടുത്താൻ ശ്രമിക്കും.
ഞാൻ പറയും ആ മണ്ണ് അഴുകിയതാണ്...
പുൽച്ചാടികൾ അവന്‍റെ വിളകളൊക്കെ തിന്നും, അവിടെയൊരിക്കലും മഴ പെയ്യില്ല...
നിർത്ത്!
നീ പറയണം "യഥാർത്ഥമായത്" മികച്ചതാണ്, അവിടെ ഇടയ്ക്കിടയ്ക്ക് മഴ പെയ്യും...
പിന്നെ അവൻ ഉടൻ തന്നെ അവന്‍റെ പരിപാടികളൊക്കെ ആരംഭിക്കണമെന്ന്.
ഓർത്തോ, എന്തെങ്കിലുമൊന്ന് കുന്നിന്മുകളിലേക്ക്...
തള്ളി കയറ്റുന്നതിനേക്കാൾ എളുപ്പമാണ് കുന്നില്‍ നിന്ന് താഴേക്ക് തള്ളുന്നത്.
അതോണ്ട്, അവൻ എവിടേക്ക് വീഴുമോ അങ്ങോട്ട് തള്ള്.
നിങ്ങൾ കാണുന്നത് തന്നെ, ഞാൻ നിങ്ങടെ വിശാലമായ വാഗ്ദാനം ഏറ്റെടുക്കുവാണ്.
നിങ്ങൾ ഇഷ്ടം പോലെ എടുത്തോളൂ.
ഞാൻ പ്രകൃതിദൃശ്യം ആസ്വദിക്കുകയായിരുന്നു.
അതിനെപ്പറ്റിയൊന്നും എനിക്കൊരു കുന്തവും അറിഞ്ഞൂടാ.
മനോഹരം.
ഇത് വലുതാണ്. കാലാവസ്ഥ എന്തായിരിക്കുമെന്ന് കാണാനാവും.
അത് സത്യമാണ്.
വരൂ, ഞാൻ കാണിച്ചു തരാം.
ഇങ്ങനെ ചെയ്യ്, ഇല്ലേൽ ബക്കറ്റ് പൊങ്ങിക്കിടക്കും പിന്നെ കാലിയായേ വരത്തുള്ളൂ.
ഇങ്ങനെ ചെയ്താൽ അത് മുങ്ങും. കണ്ടില്ലേ?
മേൽക്കൂര എങ്ങനുണ്ട്?
കുറച്ച് ഓടുകളുടെ കുറവുണ്ട്. ഞാനത് വരുത്തിക്കാൻ മറന്നു.
നിർഭാഗ്യവശാൽ അത് പുതിയതായിരിക്കും. അത് മൊത്തം ഭംഗിയും നഷ്ടപ്പെടുത്തും.
- ആരും മേൽക്കൂരയിലൊന്നും ശ്രദ്ധിക്കില്ല. - എന്നാലും..
നിങ്ങൾ വേണ്ടത് എടുത്തോളൂ. എനിക്ക് കുറച്ച് തൈകൾ നടാനുണ്ട്.
ഒരായിരം നന്ദി!
കൂടുതൽ ഗൃഹോപകരണങ്ങളോ?
ഇതൊക്ക അവിടെ എത്തിക്കാനാവുമോന്ന് തന്നെ എനിക്ക് അറിഞ്ഞൂടാ!
1,000 പൗണ്ടോളം വരുന്ന പൈപ്പുകളും പിന്നെ കമ്പി വേലിയും.
- എന്ത് തരം പൈപ്പുകൾ? - സിമന്റ് പൈപ്പുകൾ.
- വലുതോ? - എത്ര!
- എത്ര നീളം? - ഏതാണ്ട് 100 അടി.
- എന്തിന് വേണ്ടിയാ? - സാധാരണ ഇത് വെള്ളത്തിന് വേണ്ടിയുള്ളതാ.
അതിനവിടെ വെള്ളമില്ല!
അവൻ ചിലപ്പോൾ പൈപ്പിലൂടെ മഴവെള്ളം വെള്ളത്തൊട്ടിയിലേക്ക് കൊണ്ടുവരുമായിരിക്കും.
- അതവൻ പറഞ്ഞോ? - അവനൊന്നും പറഞ്ഞില്ല. അതിലൊരു പമ്പുകൂടിയുണ്ട്.
- അവൻ എന്ത് പമ്പ് ചെയ്യാനാണ്? - എനിക്കറിഞ്ഞൂടാ, എനിക്കറിയേണ്ട കാര്യോമില്ല!
അവൻ ആ വേലി വെച്ച് എന്ത് ചെയ്യും?
റെഡി, പപ്പാ!
ഈ ഓടുകൾ കണ്ടോ?
- അതൊക്കെ എന്തിനാ? - നിങ്ങക്ക് വേണ്ടി!
വർഷങ്ങളായി എന്റേലുള്ളതാ!
എനിക്ക് തോന്നി, ''ഇതയാളെ സന്തോഷപ്പെടുത്തുമെന്ന്.''
ഒരുപാട് നന്ദി. രണ്ടാമതൊരു ആനുകൂല്യം കൂടി, ഇത് ഞാൻ മറക്കില്ല.
ഞാൻ നിങ്ങടെ വെള്ളപ്രശ്നത്തെപ്പറ്റി ചിന്തിച്ചു.
ചെറിയ നനയൊക്കെ ആ വെള്ളത്തൊട്ടി കൊണ്ട് നടക്കും..
പക്ഷേ അത് ചെറുതാണ് പിന്നെ വേഗത്തിൽ വറ്റുകയും ചെയ്യും.
മഴ പെയ്യുമ്പോൾ, നിരത്ത് മുഴുവൻ വെള്ളമായിരിക്കും.
നിങ്ങടേൽ പൈപ്പുണ്ടെങ്കിൽ, വലിയ സിമന്റ് പൈപ്പുകൾ...
നിങ്ങടെ വെള്ളത്തൊട്ടി നിറഞ്ഞിരിക്കാൻ ഒരു പൈപ്പ് ലൈൻ വേണം.
എന്ത് നല്ല ഐഡിയ.
എന്റേലാണേൽ കുറച്ച് പൈപ്പുകളുണ്ട് താനും.
അത് എന്തിന് ഉദ്ദേശിച്ചുള്ളതായിരുന്നു? പിന്നെ ആ വയറും?
അതൊരു വലിയ രഹസ്യമാണ്.
പുതിയ വേലിയ്ക്കാണോ?
അതെ, പക്ഷേ സവിശേഷമായൊരു തരം.
- അത് രണ്ടടി താഴേക്കും കൂടി ഉണ്ടാവും. - മുയലുകളെ തുരത്താൻ വേണ്ടിയോ?
നിങ്ങളതിന് അടുത്തെത്തി! അതെ, മുയലുകളെ സൂക്ഷിക്കാൻ. തുരത്താനല്ല.
എനിക്ക് പിടികിട്ടിയില്ല.
ആദ്യം ഞാൻ കുറച്ച് വെളുത്തുള്ളി, തക്കാളി, ഉരുളക്കിഴങ്ങ്, മല്ലിയൊക്കെ നടും.
ദിവസവും ഒരു മണിക്കൂർ നേരത്തെ ജോലി.
- അടുക്കളത്തോട്ടമോ? - അത് തന്നെ.
അടുത്തത് ഞാൻ വലിയ തോതിലുള്ള മുയൽ പ്രജനനത്തിന് അത്യന്താപേക്ഷിതമായ...
ഉയർന്ന വിളവ് തരുന്ന വിളകൾ നടും.
വലിയ തോതിലോ? എന്ന് വെച്ചാൽ വലിയ മുയലുകളോ?
ഞങ്ങൾ ഉദ്ദേശിച്ചതെന്തെന്ന് വെച്ചാൽ മാസത്തിൽ...
നൂറ്‍ കണക്കിന് മുയലുകൾ, അല്ലെങ്കിൽ ആയിരങ്ങൾ.
ഇല്ല, ഏമീ, നമ്മളൊരു ന്യായമായ പരിധിക്കുള്ളിൽ നിൽക്കും.
എന്‍റെ സഹായഗ്രന്ഥം എടുത്തോണ്ട് വാ.
നിങ്ങൾ മുയലുകളെ വളർത്തിയിട്ടില്ലേ?
എനിക്കൊരു ആറെണ്ണമുണ്ട്, പിന്നെ എന്‍റെ അങ്കിളിനൊരു 30.
എന്നിട്ടും...
നിങ്ങളൊരു പക്ഷേ ഈ മുയലുകൾ എന്തുമാത്രം...
സന്താനപുഷ്ടിയുള്ളവയാണെന്ന് മനസിലാക്കി കാണില്ല,
ഇതാ, ഇത് വായിക്ക്.
എനിക്ക് വായിക്കാനറിയാം, പക്ഷേ എനിക്ക് ഈ കണക്ക് മനസിലായില്ല.
എന്നാൽ എനിക്ക് മനസ്സിലാവും. ഇതെന്താന്ന് വെച്ചാൽ ഒരു ജോഡി മുയലുകൾ കൊണ്ട്...
ഒരു ആധുനിക ബ്രീഡർക്ക് (വളർത്തുന്നയാൾ) മൂന്ന് വർഷത്തിനുള്ളിൽ...
മാസവും 500 മുയലുകളെ നേടാനാവും.
പക്ഷേ ഈ വിദഗ്ദ്ധൻ മുന്നറിയിപ്പ് നൽകുന്നുണ്ട് അതായത് 5000 എണ്ണത്തിന് മേൽ വളർത്തുന്നത്...
പൊതുജനാരോഗ്യത്തിന് ആപത്താവുമെന്ന്.
1000 ആൺമുയലുകളെയും 5000 പെൺമുയലുകളെയും കൊണ്ട്...
ഒരു ബ്രീഡർക്ക് ആദ്യമാസത്തിൽ തന്നെ പരിധിയിൽ കവിഞ്ഞ് 30,000 മുയലുകളുണ്ടാവും...
പിന്നെ പത്താം മാസമാവുമ്പോഴേക്കും അത് 20 ലക്ഷമാവും.
ഒരു ദേശമോ എന്തിന് ഒരു മുഴുരാജ്യം തന്നെ ക്ഷാമം കാരണം ഇല്ലാതാവും!
- ശരിക്കും? - ഇയാളോട് ഓസ്‌ട്രേലിയയെപ്പറ്റി പറ!
ഫ്രാൻസിനേക്കാൾ 14 മടങ്ങോളം വലിപ്പമുള്ള, ആ നിർഭാഗ്യ ഭൂഖണ്ഡം..
ഒരു കുടിയേറ്റക്കാരന്‍റെ മുയൽ ഇണകളാൽ ഏറെക്കുറെ നശിച്ചു പോയി.
ആ കാർന്നു തിന്നുന്ന ജീവികൾ മൊത്തം നിലങ്ങളും പുൽമേടുകളും അപഹരിച്ച് ശൂന്യമാക്കി!
അവർക്ക് 12,000 മൈലുകളോളം കറന്റ് വേലി കെട്ടേണ്ടി വരികയും...
പിന്നെ ദശലക്ഷക്കണക്കിന് എണ്ണത്തെ കശാപ്പ് ചെയ്യേണ്ടിയും വന്നു.
അത്തരത്തിലുള്ളതിനെയാണോ നിങ്ങൾ വളർത്താൻ ആലോചിക്കുന്നത്?
ഒരിക്കലും അല്ല.
എനിക്ക് തോന്നുന്നത് ഓസ്‌ട്രേലിയയിലെ കാലാവസ്ഥയാണ് ഈ ഇനത്തിന്‍റെ...
നശീകരണസ്വഭാവത്തിന് കാരണമായതെന്ന്.
ദൈവത്തിന് നന്ദി! അപ്പോ, നിങ്ങൾ മാസം 500 എണ്ണം വെച്ചാണോ ആലോചിക്കുന്നത്?
അല്ല!
എനിക്ക് എല്ലാം മിതമായി മതി.
അതിന്‍റെ നാലിലൊന്ന് കൊണ്ട് തന്നെ എനിക്ക് തൃപ്തിയാണ്.
രണ്ട് വർഷത്തിനുള്ളിൽ മാസം 150 വെച്ചാണ് ഞാൻ കണക്ക് കൂട്ടുന്നത്.
അതിൽ കൂടുതൽ ഇല്ല.
അതിൽ പിന്നെയും കുറച്ച് കാര്യമുണ്ട്.
കൂടുകൾ വൃത്തിയാക്കുന്നത് മാത്രമാണ് ഒരു ഭാരിച്ച ജോലി.
- അതൊരു പ്രശ്നമല്ല! - അതെന്തേ?
എനിക്ക് എന്‍റെ മുയലുകൾ ഓടുന്നതും ചാടുന്നതുമൊക്കെ കാണണം!
ഞാനവയെ ആധുനിക രീതിയിൽ വെളിയിലിട്ട് വളർത്തും.
അപ്പൊ കുറുക്കന്മാരുടെ കാര്യമോ?
നിങ്ങൾ വേലിയുടെ കാര്യം മറന്നു.. 6 അടി ഉയരം, കൂട്ടിയിണക്കിയ ഇരുമ്പ്!
ഒരു ആറടി ഉയരമുള്ള വേലിയൊന്നും കുറുക്കന് തടയാവില്ല. ഒരിക്കലും!
എന്നാൽ കൂട്ടിയിണക്കിയ ഇരുമ്പ് തടയാകും.
അതുകൊണ്ടാണ് ഞാൻ സിമെന്റ് പൈപ്പുകൾ കൊണ്ടുള്ള ദ്വാരം വെച്ച്...
ഭൂഗർഭമാളങ്ങൾ ഉണ്ടാക്കുന്നത്.
ദ്വാരങ്ങളിലൂടെ മുയലിന് അകത്തേക്ക് കടക്കാനാവും, പക്ഷേ ഒരു കുറുക്കനെക്കൊണ്ടാവില്ല.
കിടിലൻ ഐഡിയ!
മുയലുകൾ എന്ത് തിന്നും?
- ഇതാ എന്‍റെ ഉത്തരം. - തീപ്പെട്ടിക്കൊള്ളികളോ?
ഇത് തണ്ണിമത്തന്‍റെ വിത്തുകളാണോ?
- ഇത് ''യഥാർത്ഥമായതാണോ''? - യഥാർത്ഥം? അതെ, തീർച്ചയായും.
ഇതെല്ലാം ഏഷ്യയിൽ നിന്നുള്ള യഥാർത്ഥമായ സ്ക്വാഷ് (ഒരു പച്ചക്കറി) വിത്തുകളാണ്.
ഈ വിളകൾ പാമ്പ് മാളത്തിൽ നിന്ന് പുറത്തേക്ക് കുതിക്കുന്ന വേഗത്തിൽ വളരും.
ഉഷ്ണമേഖലകളിൽ, മഴകൾക്ക് ശേഷം...
ഈ പടരുന്ന മുന്തിരിവള്ളികൾക്ക് ദിവസവും 30 ഇഞ്ചുകളോളം വളരാനാവും!
അതെ, നമ്മൾ ഉഷ്ണമേഖലയിലല്ല.
- ദൈവത്തിന് നന്ദി. - പിന്നെ ഇവിടെ ശരിയായ മഴക്കാലവുമില്ല.
കഴിഞ്ഞ 50 വർഷത്തെ അടിസ്ഥാനമാക്കിയുള്ള...
കാലാവസ്ഥാ സ്ഥിതിവിവരണകണക്ക് പ്രകാരം നമുക്ക്...
ഏപ്രിലിൽ 6, മേയിൽ 5, ജൂണിൽ 4...
ജൂലായിൽ രണ്ടും ആഗസ്റ്റിൽ 3 ദിവസവും മഴയുണ്ടായിരിക്കണം.
- അത് വെറും ശരാശരിയാണ്. - ആ പറഞ്ഞത് ശരിയാണ്.
മഴ ഇടയ്ക്കിടെ അങ്ങിങ്ങായി പെയ്യുന്നതിനാൽ...
നമ്മൾ ഈ വിളയുടെ പരമാവധി വളർച്ച പ്രതീക്ഷിക്കേണ്ടതില്ല.
ഞാൻ കണക്കാക്കുന്നത് മാസത്തിൽ 6 ഇഞ്ചോളമുള്ള ന്യായമായൊരു വളർച്ചയാണ്.
നല്ലത്! അതിൽ കൂടുതൽ വേഗത്തിൽ വളരുവാണേൽ നിങ്ങൾക്കത് പ്രശ്നമാവും.
നിങ്ങക്ക് ഗ്രാമത്തിന്‍റെ മുനമ്പിൽ പോയി സ്ക്വാഷ് പറിക്കേണ്ടി വരും.
അതൊരു പോയിന്റാണ്.
ഞാൻ മനസിലാക്കുന്നത് ഓരോ തൈയിൽ നിന്നും ഏതാണ്ട്...
130 പൗണ്ടിന്‍റെ സ്ക്വാഷ് വിളവ് കിട്ടുമെന്നാണ്.
മോശല്ല, പക്ഷേ നിങ്ങടേൽ ആകെ 4 വിത്തല്ലേയുള്ളൂ.
ഇവ കിട്ടാൻ പാടാണ്. ഇന്നെന്റേല് നാലെണ്ണമുണ്ട്.
പക്ഷേ 6 മാസത്തിനുള്ളിൽ, എനിക്കവയുടെ അമിത വിളവ് നിയന്ത്രിക്കേണ്ട നില വരും.
നിങ്ങടെ മുയലുകളും സ്ക്വാഷും പരിധിവിട്ട് പോയാൽ, ആപ്പോഴോ?
ഞങ്ങൾ പണക്കാരാവും! ഞങ്ങൾ വിജയം കൈവരിക്കണം, അല്ലെങ്കിൽ...
നഗരജീവിത്തിലെ നരകത്തിലേക്ക് മടങ്ങിപ്പോകത്തക്കവണ്ണം നശിക്കണം!
- എന്തായി? - നല്ല വാർത്തയുമുണ്ട് ചീത്ത വാർത്തയുമുണ്ട്.
അവന് മുയലുകളെ ഒരു വേലിക്കകത്തായി, പുറത്തിട്ട് വളർത്തണമെന്ന്.
മുയലുകളോ? ഒരു സഹായഗ്രന്ഥം കൊണ്ടോ?
അതെ, ഒരു ബുക്ക്. അതിൽ പറയുന്നത് രണ്ട് മുയലുകളെ വെച്ച് തുടങ്ങി...
6 മാസം കൊണ്ട് 1000 എണ്ണത്തെ നേടാമെന്നാണ്.
അവറ്റകൾ പെറ്റുപെരുകിക്കൊണ്ടേയിരുന്നാൽ, തീർന്നു!
അങ്ങനെയാണ് അവറ്റ ഓസ്‌ട്രേലിയ തിന്ന് തീർത്തത്.
ഇത് ഓസ്‌ട്രേലിയയല്ല.
കടലാസിൽ മുയലുകളെ ഇരട്ടിപ്പിയ്ക്കാൻ എളുപ്പമാണ്.
മാസത്തിൽ 150 എണ്ണമെന്ന നിലക്ക് അവന് സ്വയം പരിമിതപ്പെടുത്തണമെന്ന്.
150!
നന്നായി.
തോറ്റവർക്ക് വേണ്ടി!
ആ ചെങ്ങായി ആ ഫാം പാട്ടത്തിനെടുത്തതാണോ?
അല്ല, വാങ്ങിച്ചതാണെന്നാ എന്നോട് പറഞ്ഞെ.
- അവൻ കർഷകനാണോ? - അല്ല, അവനൊരു കൂനനാണ്.
അവനെവിടുന്നാ ബ്രെഡ് വാങ്ങിക്കുന്നെ?
അവനെല്ലാം റുയിസറ്റലിൽ നിന്നാ വാങ്ങിക്കുന്നത്.
അവനെന്താ എന്‍റെ ബ്രെഡ് വിഷമാണെന്ന് തോന്നുന്നുണ്ടോ?
ഇല്ല. അവൻ ഗ്രാമത്തെ ഒഴിവാക്കുകയാണ്. അവൻ ക്രെസ്പിനിൽ നിന്നാണ്.
ക്രെസ്പിനിൽ നിന്നോ?
അതിപ്പോ ഇത്ര വീമ്പായി പറഞ്ഞു നടക്കാൻ തക്ക ഒന്നുമല്ലല്ലോ!
അസംബന്ധം! ക്രെസ്പിൻകാര് കൊള്ളരുതാത്തവരൊന്നുമല്ല!
കൂടുതൽ പേരും അതെ.
- അവനെന്താ പണി? - അവനൊരു നികുതി പിരിവുകാരനായിരുന്നു.
ചിലപ്പോൾ അവൻ നമ്മടെ നികുതി കൂട്ടും!
അവൻ കൂടുതൽ കാലം തങ്ങുമോ?
എനിക്കറിഞ്ഞൂടാ. എന്തൊക്കെയായാലും, അവൻ വീട് ശരിയാക്കിക്കൊണ്ടിരിക്കയാണ്.
- അവൻ ഒറ്റക്കോ? - അതെ, കൈയ്യുറയൊക്കെ ഇട്ടിട്ട്.
എന്തൊരു കർഷകൻ!
ക്രെസ്പിനിൽ നിന്നുള്ളൊരു കൂനൻ കുന്നിനുമുകളിൽ ഒളിച്ചു താമസിക്കുന്നു..
എന്തോ ചീഞ്ഞു നാറുന്നുണ്ട്..
അവനെ വെറുതെ വിട്ടേക്ക്, അവൻ നമുക്കൊരു ശല്യമാവില്ല.
അവൻ ചിലപ്പോ ഒരു ചാരനായിരിക്കും!
അവനെന്ത് ചാരപ്പണി നടത്താനാണ്, നിന്‍റെ വെള്ളക്കടലയെപ്പറ്റിയോ?
അപ്പോഴവൻ പറഞ്ഞു, "നല്ലവനായ ദൈവം നമുക്കൊരു തികഞ്ഞ തോൽവിയെ അയച്ചു!"
6 മാസത്തിനകം അവൻ പോവും.
3 വർഷത്തിനകം വിജയം കൈവരിച്ചേ മതിയാകൂ എന്നാണവൻ അവകാശപ്പെടുന്നത്.
ചെയ്യുന്നതിനേക്കാൾ എളുപ്പമാണ് പറയാൻ.
പക്ഷേ അവന്റേൽ പണമുണ്ടെന്നതിന് അത് തെളിവാണ്.
പാരമ്പര്യമായി കിട്ടിയ പണം കീശയിൽ ഓട്ട വീഴ്ത്തും.
6 മാസത്തിനുള്ളിൽ അവൻ പാപ്പരാവും...
പിന്നെ നമ്മളെല്ലാമവന്റേന്ന് ചുളുവിലക്കങ്ങ് വാങ്ങും.
അതുവരെ, നമുക്ക് നോക്കാം അവനെന്താണ് അവന്‍റെ ചൈനാ സ്ക്വാഷും...
രാക്ഷസ മുയലുകളെയുമൊക്കെ വെച്ച് ചെയ്യുന്നേന്ന്!
മ്മ്! അവൾ സ്ക്വാഷ് പൊരിച്ച മണമാണല്ലോ വരുന്നത്!
മലയാളം പരിഭാഷകൾക്ക് സന്ദ൪ശിക്കുക www.malayalamsubtitles.org www.facebook.com/groups/MSONEsubs
അവൻ ആ ഉറവ കണ്ടെത്താതിരിക്കുന്നതാണ് നല്ലത്.
നമ്മൾ അവനെ സഹായിക്കണം.
- ഹലോ, അയൽക്കാരാ! - ഹായ്, മിസ്റ്റർ ഷോൺ! മാഡം!
എങ്ങനെ പോവുന്നു?
അതെന്താണ് ആ സൂത്രപ്പണിയന്ത്രം?
നിങ്ങടെ പിക്കാസ് വെച്ച്‌...
നിങ്ങൾ മൂന്ന് മാസം പെടാപ്പാട് പെടേണ്ടി വരും...
അതെ സമയം എന്‍റെ കലപ്പ വെച്ച് മൂന്ന് ദിവസം കൊണ്ട് ജോലി തീർക്കാനാവും.
ഐമീ.
സ്വർഗ്ഗലോകങ്ങൾ നമ്മുടെ പ്രാർത്ഥന കേട്ടു!
ഇതവന്‍റെ നിലത്തിൽ നിന്നുള്ളതാ.
ഈ പ്രദേശത്തെ ഏറ്റവും നല്ല മണ്ണ്.
ഇതിന് സ്വർണത്തിന്‍റെ മൂല്യമുണ്ട്!
അത്രയും മൂല്യമുള്ള മണ്ണ്! അതെന്‍റെ ചങ്ക് തകർക്കുവാണ്!
അയാൾ നല്ലൊരു മനുഷ്യനാണ്.
എനിക്കയാളെ ഇഷ്ടമല്ല.
അയാളെ കാണാൻ കൊള്ളാത്തതുകൊണ്ടാണോ?
മനോന് അയാളെ പേടിയാണ്.
മനോൻ, നിനക്ക് ആ നല്ല മനുഷ്യനെ ഇഷ്ടമല്ലെന്നതിൽ എനിക്കത്ഭുതം തോന്നുന്നു.
അയാളെ കാണാൻ കൊള്ളില്ല. പോക്കാൻ തവളയെപ്പോലുണ്ട്.
നിന്‍റെ ചിന്തകളാണ് വൃത്തികെട്ടത്.
വിരൂപമായ പുറംശരീരം പലപ്പോഴും ശുദ്ധ മനസ്സുകളെ മറയ്ക്കും.
നോക്ക്!
മനോൻ, ഇങ്ങ് വാ.
ഞാൻ നിനക്ക് പ്രധാനപ്പെട്ടൊരു ജോലി തരാം.
നീ ഈ തൈകൾക്കൊക്കെ ദിവസവും ഒരു നേരം ശ്രദ്ധയോടെ വെള്ളമൊഴിക്കണം.
ഗലിനെറ്റ്, അവൻ ശരിയായൊരു കോമാളി തന്നാണ്.
അവൻ തക്കാളികൾ നട്ടിരിക്കുന്നത് വടക്ക് ഭാഗത്ത്.
അവ ഇനി കായ്ച്ചാൽ തന്നെ, ഒരിക്കലും പഴുക്കത്തില്ല.
വെള്ളക്കടല ഒരു കോല് വെച്ച്‌ വളരെ ആഴത്തിലേക്ക് താഴ്ത്തിയിരിക്കുന്നു.
അവയൊരിക്കലും ഒരു സലാഡ് പാത്രത്തിൽ കൊള്ളാവുന്നത്ര പോലും വിളയില്ല.
ഉള്ളി കൊണ്ടുപോയി ഒലീവ് മരത്തിന് കീഴെ നട്ടിരിക്കുന്നു!
പിന്നെ കിഴങ്ങുകൾ വേണ്ടത്ര ആഴത്തിലല്ല കുഴിച്ചിട്ടിരിക്കുന്നത്.
അവൻ വിത്തുകൾ പാകുകയല്ല, എറിയുവാണ്!
അവയൊക്കെ ചെറിയ കൂട്ടമായി വളരും, ചൊറിപിടിച്ച നായുടെ രോമം പോലെ!
അതുവെച്ചൊരു കുടുംബം പോറ്റാമെന്നാണ് ആ വട്ടൻ വിചാരിക്കുന്നതെങ്കിൽ..
അവനെ കാണുമ്പോൾ, എനിക്ക് ചിരിക്കണമെന്നുണ്ട്...
പക്ഷേ അതെന്‍റെ മനസ് തകർക്കുകയും ചെയ്യുവാണ്.
നേരായ രീതിയിൽ എങ്ങനാണ് ചെയ്യേണ്ടതെന്ന്..
അവന് കാണിച്ചു കൊടുക്കാൻ എനിക്ക് തോന്നുന്ന പോലെ.
അവനെ അവന്‍റെ വഴിയേ ചെയ്യാൻ വിട്.
അത് നല്ല വഴിയല്ല, പക്ഷേ അത് നമുക്ക് കൂടുതൽ നല്ലതാണ്.
നിങ്ങളെന്താ ഉല്ലാസയാത്ര പോകുവാണോ?
ഞങ്ങൾ പ്ലാന്റിയർ ഉറവയിൽ നിന്ന് കുടിവെള്ളമെടുക്കാൻ പോകുവാണ്.
വെള്ളത്തൊട്ടി കാലിയായി, പിന്നെ നിങ്ങളെത്തന്നെ ബുദ്ധിമുട്ടിക്കാൻ പാടില്ലല്ലോ.
എന്റേതും വറ്റാനായിത്തുടങ്ങി.
ഇന്ന് രാത്രി മഴ പെയ്തേക്കുമെന്നെനിക്കൊരു തോന്നൽ.
അതെന്താ? നിങ്ങക്ക് വാതരോഗമുണ്ടോ?
ഇല്ല, നന്നായിരിക്കുന്നതിന് ദൈവത്തിന് നന്ദി!
പക്ഷേ മെയ് മാസത്തിൽ നമുക്ക് ആറിന് പകരം മൂന്ന് ദിവസത്തെ മഴയെ കിട്ടിയുള്ളൂ.
ജൂണിൽ മഴ പെയ്തില്ല, അപ്പൊ നമുക്ക് 5 ദിവസത്തെ മഴ കിട്ടാനുണ്ട്!
സ്വർഗ്ഗലോകങ്ങൾക്ക് അവരുടെ കടം തീർപ്പാക്കാൻ 48 മണിക്കൂർ സമയമുണ്ട്.
അങ്ങോട്ടുള്ള എളുപ്പ വഴിയേതാ?
നിങ്ങൾ എളുപ്പമുള്ള വഴിയേ പോവുന്നതാണ് ഏറ്റവും നല്ലത്.
താഴ്വരയിലേക്ക് ഇറങ്ങി ചെല്ലുക, എന്നാൽ ഗ്രാമത്തിലെത്തും മുൻപ്...
വലത്തോട്ട് തിരിഞ്ഞ് ആ വഴിയേ പോയാൽ നേരെ ഗുഹയിലേക്കാണ്.
വല്ല്യ ഉപകാരം. രാത്രി കാണാം!
മനോഹരമായിരിക്കുന്നു!
ഞങ്ങളാണ് പുതിയ ഉടമസ്ഥർ.
പക്ഷേ നിങ്ങളിവിടന്ന് ഒഴിഞ്ഞു പോകുവൊന്നും വേണ്ട.
ഞങ്ങൾ വെള്ളമെടുക്കാൻ വേണ്ടി മാത്രം വന്നതാ.
പേടിക്കണ്ട. അവര് വെള്ളത്തിന് വേണ്ടി വന്നതാ.
അവര് നമ്മളെ പുറത്താക്കില്ല.
നിങ്ങളെ ദൈവം അനുഗ്രഹിക്കട്ടെ!
ആ ഉറവ അടുത്തെങ്ങാനും ആയിരുന്നെങ്കിൽ, നമുക്കൊരു പ്രശ്നവും ഉണ്ടാവില്ലായിരുന്നു.
സ്ഥിതിവിവരകണക്കുകളിലും ദൈവാദീനത്തിലും നമുക്ക് വിശ്വാസമർപ്പിക്കാം.
ഞാൻ ഔബാനിലേക്ക് പോകുവാണ്. നിങ്ങക്കെന്തേലും കൊണ്ടുവരണോ?
വേണ്ട, ചോദിച്ചതിന് നന്ദി! നിങ്ങൾ കൂടുതൽ വിത്തുകൾ വാങ്ങിക്കുന്നുണ്ടോ?
അതിലും മികച്ചത്! ഞാനെന്‍റെ ബ്രീഡേഴ്സിനെ (വിത്തുമുയൽ) കൊണ്ട് വരാൻ പോകുവാണ്!
രാത്രി അവയെ കാണാൻ വരണം.
തീർച്ചയായും! എനിക്ക് നിങ്ങളുടെ ആദ്യത്തെ മുയലുകളെ കാണണമെന്നുണ്ട്!
വരുമ്പോൾ മാഡത്തിന് വേണ്ടി കുറച്ച് ഒച്ചുകളെയും കൊണ്ടുവരാം.
രാത്രി കാണാം!
കുഞ്ഞുങ്ങളില്ലാത്ത ഇളയ പെൺമുയലുകളെയാണ് ഞാൻ തിരഞ്ഞെടുത്തത്.
പുതിയ ഇനത്തെ രൂപപ്പെടുത്തുന്നതിന് അത് വളരെ പ്രധാനമാണ്.
ഇനി ആൺമുയൽ.
മനോൻ, പോയി വാതിലടയ്ക്ക്!
അവൻ നല്ല മുറ്റനാണ്. ചാടിപ്പോയേക്കും.
എന്റേന്ന് അവൻ പോവില്ല.
എന്‍റെ മാതാവേ! എന്താ അത്?
അവനൊരു തടിയൻ മുയലും മുട്ടനാടും കൂടി ചേർന്ന ഒരു സങ്കരയിനമാണ്.
ഇതുപോലൊന്ന് ഞാൻ ഒരിക്കലും കണ്ടിട്ടില്ല!
ഇതിന് നായുടെ പോലെ രോമവും കഴുതയുടെ പോലെ ചെവികളും കിട്ടിയിട്ടുണ്ട്!
- ഇതിന് നല്ല വിലയായിരുന്നോ? - വലിയ വിലയാണ്!
വളരെ വിചിത്രമായ ഒന്ന്!
അവനൊരു ബ്രീഡറാണ്. ഇളയതല്ല, പക്ഷേ നല്ല വീര്യമാണ്.
ഇവൻ ഭയങ്കരനാണ്.
ഇവനൊരു ഇറച്ചിക്കഷ്ണമൊക്കെ നിസ്സാരമായി തിന്നുമെന്ന് എനിക്കുറപ്പാണ്!
അവൻ ഉറപ്പായും അകത്തേക്കെടുക്കും!
അവനതിനെ എന്ത് ഇനമെന്നാ പറഞ്ഞെ?
റൊമാറിൻസ് ഇനം.
പോ, ഞങ്ങൾക്ക് കുറച്ച് നല്ല മുയൽ കുഞ്ഞുങ്ങളെ ഉണ്ടാക്കി താ, തടിയാ!
നീ റൊമാറിൻസ് ഇനത്തെ ഉണ്ടാക്കാൻ പോകുവാണ്.
അവകാശമായി കിട്ടിയ പണത്തിൽ ഇനി അധികം ബാക്കിയില്ല.
പക്ഷേ നമ്മൾ ഇതും കടന്നുപോവുമെന്ന് എനിക്കുറപ്പാണ്.
ബില്ലുകളൊക്കെ അടച്ചു, വലിയ പ്രശ്നം തീർന്നു.
ബാക്കിയുള്ള 1,123 ഫ്രാങ്കുകൾ നീ കൈകാര്യം ചെയ്തോണം.
ഒരു വർഷത്തേക്ക് നമ്മൾ ഇത് വെച്ച് കഴിയണം.
മൂന്ന് മാസത്തിനുള്ളിൽ മുയലുകളെ വിൽക്കാൻ തുടങ്ങാമെന്നാണ് എന്‍റെ പ്രതീക്ഷ.
അത്യാവശ്യം വരുവാണേൽ, നമുക്കെന്‍റെ മാല വിൽക്കാം.
- അതിന് 10,000 ഫ്രാങ്ക് വിലമതിക്കുമെന്ന് പറഞ്ഞിരുന്നു. - നിന്‍റെ മാല വിൽക്കാനോ? ഒരിക്കലുമില്ല.
ഞാൻ വൈകാതെ പാപ്പരാവും!
ദാ വരുന്നു ഉഗോളിന്‍റെ അയൽക്കാരൻ.
വല്ല്യ മറ്റവനാണെന്നാ അവന്‍റെ വിചാരം!
നീയവന്‍റെ കൂനിന് ഉന്നം വെയ്ക്കണമായിരുന്നു.
അത് തമാശയല്ല.
പോ! നീ തീരെ കുഞ്ഞാണ്!
ഇതാ വലിയൊരെണ്ണം!
എന്തൊരു മുറ്റൻ! ഒരു യഥാർത്ഥ റൊമാറിൻ!
എത്രയാ?
ഇതധികം നീണ്ട് നിൽക്കില്ല.
എന്‍റെ മുന്തിരിത്തോട്ടത്തിന് ഇത് മതി,
പക്ഷേ അവന്‍റെ പച്ചക്കറികൾക്ക് ഇത് മതിയാവില്ല.
എനിക്കെന്താ തോന്നുന്നേ?
ഇതൊരു ദുരന്തമാണെന്നാണ് എനിക്ക് തോന്നുന്നത്.
വെള്ളം!
''സ്വർഗാരോഹണദിനത്തെ മഴ നിങ്ങളുടെ വിളകളെ നശിപ്പിക്കും."
വേവലാതിപ്പെടുന്നത് നിർത്ത്.
ഓർത്തോ, ഒരു നനവുള്ള ഉറവ...
എല്ലായ്പ്പോഴും ചുട്ടെരിക്കുന്ന വേനൽ കൊണ്ട് വരും.
ജൂലൈ മാസത്തിൽ അവന്‍റെ പച്ചപ്പ്‌ നിറഞ്ഞ തോട്ടം വിളഞ്ഞ ഗോതമ്പ്‌ പോലെയാവും.
അവന്‍റെ ചോളത്തോടുകൾ വിലകൂടിയ ലെതർ ഷൂകൾ പോലെ പൊട്ടിത്തെറിക്കും.
''ജൂണിലെ ചാറ്റൽ മഴകൾ നാശം മാത്രമേ കൊണ്ടുവരൂ."
ഞാനെന്‍റെ പച്ചക്കറികൾ വിൽക്കാൻ പോകുവാണ്!
ഇത് നിങ്ങളുടെ എല്ലാ സഹായങ്ങൾക്കുമുള്ള എന്‍റെ ഉപകാരസ്മരണയാണ്.
ആ മഴയൊരു ദൈവാനുഗ്രഹമായിരുന്നു.
- നിങ്ങൾക്കിതുവരെ ഉരുളക്കിഴങ്ങുകളായിട്ടില്ലേ? - ഇനിയും മൂന്നാഴ്ചയെടുക്കും.
ശരിക്കും? എന്റേതിലേക്ക് നോക്ക്യേ!
നിങ്ങളെങ്ങനെയാ ഇത് ചെയ്തേ?
അമന്റീനാ!
അവൾക്ക് ചെവി കേൾക്കില്ലെന്നത് ഞാനെപ്പോഴും മറക്കും.
മതിയാക്ക്! എന്‍റെ ഭക്ഷണമെന്ത്യേ?
വിശക്കുന്നു.
എന്താണ് മോശമെന്ന് വെച്ചാൽ ഇപ്പോൾ അവനെനിക്ക് ഉപദേശം തരുന്നു!
ഇതെല്ലാം മനോഹരമായിരിക്കുന്നു!
പക്ഷേ ഞാൻ അസ്വസ്ഥനാണ്. വേനൽ ഇനിയും ആരംഭിച്ചിട്ടില്ല.
ഇത് ജൂലൈ 20 ആണ്.
രണ്ടാഴ്ചയും കൂടി നമുക്ക് ആ ഓഗസ്റ്റ് പേമാരി കിട്ടും.
ഇതെല്ലാം നഷ്ടപ്പെടുത്തുന്നത് നാണക്കേടാണ്.
എന്‍റെ വെള്ളത്തൊട്ടി നിറഞ്ഞൊഴുകുവാണ്.
അത് 12 ഘന മീറ്ററോളം താങ്ങും, പിന്നെ എനിക്ക് 3 ഘന മീറ്റർ ഓരോ ദിവസവും വേണം.
ഒരാഴ്ച കൂടി പിടിച്ച് നിൽക്കാം.
പക്ഷേ ഒരാഴ്ചക്കുള്ളിൽ ചിലപ്പോൾ മഴ പെയ്തേക്കില്ല.
ഒരു വിത്ത് 400 മുതൽ 450 വരെ പരിപ്പുകൾ അടങ്ങിയ ഒരു ഇതൾ വിളയിക്കും.
സിദ്ധാന്ത പ്രകാരം വിളവെന്നത് നട്ട വിത്തിന്‍റെ 400 മടങ്ങായിരിക്കും.
കണ്ടോ, ഏമീ.
കൂടുതൽ ന്യായമായൊരു കണക്ക് പ്രകാരമാണെങ്കിൽ പോലും... ഒരു 300.
3 ടണ്ണോളം ചോളം വിളയാനുള്ളതിന് വേണ്ടത്ര ഞാൻ നട്ടിട്ടുണ്ട്. അത് മതിയാവും.
നന്ദി, മുത്തേ.
നമുക്ക് 20 ടണ്ണോളം വരുന്ന സ്ക്വാഷുമുണ്ടാവും.
പകുതിയാണേൽ പോലും അത് ധാരാളമാണ്.
വർഷം 8 ടണ്ണോളം വരുന്ന തീറ്റയാണ് ഗ്രന്ഥം നിർദ്ദേശിക്കുന്നത്.
നമ്മുടേൽ ഇനിയാകെ ഉള്ളത് 720 ഫ്രാങ്കാണ്.
- മുയലുകളെ വിറ്റ് കിട്ടിയ കാശൊ? - അതും കൂടി ചേർത്താണ്.
ഇപ്പൊ, എന്നത്തേതിലും അധികമായി, നമുക്ക് ദൈവത്തിന്‍റെ സഹായം വേണം.
ഇതിൽ വെള്ളമില്ല!
ഇത് ഞാൻ പ്രതീക്ഷിച്ചതാണ്.
കുറച്ച് ദിവസത്തേക്ക് കൂടിയുള്ള വെള്ളമുണ്ടാവുമെന്നാണ് ഞാൻ കരുതിയിരുന്നത്.
ഇന്ന് രാത്രി മഴ പെയ്തില്ലെങ്കിൽ, നമുക്കെന്തേലും ഒരു വഴി നോക്കാം.
ഭാഗ്യത്തിന് നമുക്ക് ആ പ്ലാന്റിയർ ഉറവയുണ്ട്.
ദിവസവും നാല് തവണയുള്ള പോക്ക് വരവ് നിങ്ങടെ കഴുതയെ കൊലക്ക് കൊടുക്കും.
ഒരാഴ്ചയിൽ ഞങ്ങൾക്ക് 850 ഗാലൻ വെള്ളം സംഭരിക്കാം.
പക്ഷേ നമുക്ക് 10 ദിവസത്തിനകം മഴ കിട്ടണം.
പത്ത് ദിവസമോ, അതും ഈ സമയത്ത്?
പറയാൻ പറ്റില്ല.
സ്വർഗ്ഗരാജ്യവും എന്നെ കൈവിടുകയാണെങ്കിൽ...
നിങ്ങളുടെ കോവർ കഴുതയെ എനിക്ക് കടം തരാമോ?
- തീർച്ചയായും! - നന്ദിയുണ്ട്!
നടക്ക്! ഒരിത്തിരി കൂടി!
ഗലിനെറ്റ്, ഈ മനോഹരമായ കാലാവസ്ഥ ഇങ്ങനെ തുടർന്നാൽ...
അവന്‍റെ ചോളം മറ്റുള്ളവയോടൊപ്പം..
അടിയോടെ നശിച്ചു പോവും.
എന്ത് പറ്റി?
നിങ്ങളെന്നെ പേടിപ്പിച്ചു കളഞ്ഞു.
അതൊരു സ്വപ്നം മാത്രമായിരുന്നു.
അതാ കൂനനാണ്!
ഞാൻ പുറത്ത് പോയി! ഞാനിവിടില്ല!
മിസ്റ്റർ ഉഗോളിനുണ്ടോ ഇവിടെ?
അദ്ദേഹം വീട്ടിലില്ലേ?
അദ്ദേഹത്തോട് ചോദിക്കൂ പുള്ളിയുടെ കോവർ കഴുതയെ നാളെ തുടങ്ങി...
എനിക്ക് കടം തരാമോയെന്ന്.
അത്യാവശ്യമാണ്!
അദ്ദേഹത്തിന്‍റെ കോവർ കഴുത. നാളെ! നന്ദി!
എന്‍റെ വെള്ളക്കടലയൊക്കെ ചീയാൻ തുടങ്ങി.
എന്‍റെ അത്തിപ്പഴമൊക്കെ ഉണങ്ങിപ്പോയി. ഇപ്പൊ പയറുമണിയുടെ വലിപ്പമുണ്ട്.
എന്‍റെ മുന്തിരികൾ കൊണ്ട് രണ്ട് വീപ്പ വീഞ്ഞുപോലും ഉണ്ടാക്കാനാവില്ല.
എന്തൊരു വർഷം!
കാലാവസ്ഥ അതിന് തോന്നിയ പോലെ ചെയ്യും.
അത് നമുക്ക് മോശമാണ്, എന്നാൽ അവന് അതിലേറെ മോശമാണ്.
അവന് ദിവസവും 250 ഗാലൻ വെള്ളം വേണം.
ഒരു കഴുതയേം, പെണ്ണിനേം പിന്നൊരു കൂനും കൊണ്ടൊന്നും...
അവനതെല്ലാം വലിച്ചോണ്ട് പോവാൻ കഴിയില്ല.
അടുത്തൊരാഴ്ചത്തെ വെയിലും കൂടിയായാൽ അവൻ തീർന്നു.
അവനെന്‍റെ കോവർ കഴുതയെ കടമായി വേണംന്ന്. അത് കൊടുക്കാതിരിക്കാനും വയ്യ.
വിഡ്ഢി! നിന്‍റെ കോവർ കഴുത അവനെ രക്ഷിക്കും!
അതിന് ദിവസവും 100 ഗാലൻ വെള്ളം കൊണ്ടുപോവാൻ കഴിയും!
നിങ്ങളെന്നോട് സൗഹൃദപരമായിരിക്കാൻ പറഞ്ഞു...
അതോണ്ട് ഞാനവന്‍റെ വെള്ള വീഞ്ഞ് കുടിച്ചു അവനെ മിസ്റ്റർ ഷോൺ എന്ന് വിളിച്ചു...
പിന്നെ അവനെന്‍റെ സുഹൃത്തായി മാറി.
മണ്ടാ! നിനക്ക് പൂച്ചെടികൾ വളർത്തുകയാണോ വേണ്ടത് അതോ സുഹൃത്തുക്കളെ ഉണ്ടാക്കുകയോ?
എന്തൊരു പോങ്ങനാണ്! നീ നിന്‍റെ ആ പാവം തള്ളയെപ്പോലെ തന്നെ സംസാരിക്കുന്നു!
നീയൊരു പൂച്ചയെ കഴുത്ത് ഞെരിച്ച് കൊല്ലാൻ തുടങ്ങിയാൽ, അതിനെ തീർത്തിരിക്കണം!
എന്നെ വിശ്വസിക്ക്, അവൻ ഈ വർഷം കടന്ന് കിട്ടിയാൽ, അവൻ തുടരും...
പിന്നെ അടുത്ത വർഷം അവൻ വീണ്ടും ഒന്നേന്ന് തുടങ്ങും.
പിന്നെ ജീവിതകാലം മുഴുവൻ അവൻ ദുഃഖാർത്തനായി കഴിയും.
ഞാൻ സന്തോഷത്തോടെ കൊടുക്കുന്ന പണം കൊണ്ട്...
അവന് നഗരത്തിലേക്ക് തിരികെ പോയി ജീവിക്കാനാവും.
കോവർ കഴുതയെ കടം കൊടുക്കാത്തതിലൂടെ, നമ്മളവന് ഒരു സഹായമാണ് ചെയ്യുന്നത്.
അങ്ങനെ അവസാനം നിങ്ങൾ വന്നു!
ആഹ്, മുന്തിരി വിളവെടുപ്പിന് വേണ്ടി! അത് നമ്മുടെ ദുഷ്കരമായ ജോലിയല്ലേ.
എല്ലാം ശരിയായി നടക്കുന്നില്ലേ?
ഇല്ല. എന്റേലെ വെള്ളമൊക്കെ ഏതാണ്ട് തീർന്നിരിക്കയാണ്.
ഇതൊരു മോശപ്പെട്ട വർഷമാണ്. എല്ലാവരും ബുദ്ധിമുട്ടിലാണ്.
മുന്തിരികൾ പോലും ഉണക്കമുന്തിരിപോലെ ചുങ്ങിപ്പോയിരിക്കുന്നു.
എനിക്ക് നിങ്ങടെ കോവർ കഴുതയെ ഉപയോഗിക്കാമോ?
എന്‍റെ മാമന്‍റെ.
ഇപ്പോ പറ്റില്ല. വിളവെടുപ്പ് സമയമാണ്.
രണ്ട്, മൂന്ന് ദിവസം കഴിഞ്ഞോ?
മാമന്‍റെ വിളവെടുപ്പ് കഴിഞ്ഞാൽ...
കസിമീറും പിന്നെ ആ കൊല്ലനും കോവർ കഴുതയെ ഉപയോഗിക്കും.
ഞങ്ങൾ അതെല്ലാ വർഷവും ചെയ്യുന്നതാ. അതിന് 10 ദിവസം എടുക്കും.
പക്ഷേ, നിങ്ങക്കറിയോ...
ഈ ചൂട് അടിക്കുന്നത് കാണുമ്പോൾ,
നമുക്കിന്ന് രാത്രി ചിലപ്പോൾ ഒരു പേമാരി കിട്ടിയേക്കും.
നിങ്ങളുടെ വാക്കുകൾ ദൈവത്തിന്‍റെ കാതിലെത്തട്ടെ.
ദേ വരുന്നു പൊട്ടൻ ചങ്കരൻ!
അവൻ അവനെത്തന്നെ കൊല്ലും.
അവന് നികുതി പിരിവിലേക്ക് മടങ്ങിപ്പോവാം, പക്ഷേ അവന്‍റെ കഴുതയ്ക്ക് പറ്റില്ല!
ആ കഴുതയോട് എനിക്ക് സഹതാപം തോന്നുന്നു.
കോവർ കഴുതകൾ ചിലവേറിയതാണോ?
ഒരു 500 ഫ്രാങ്കിനൊക്കെ ഒരെണ്ണത്തെ കണ്ടെത്താനാവുമെന്ന് തോന്നുന്നു.
കൊയ്ത്തുകാലത്ത് ഞാനതിനെ ലാഭത്തിന് വിൽക്കും.
പക്ഷേ അതിനുവേണ്ടി..
ഞാൻ നിന്നോടൊരു ത്യാഗം ചെയ്യാൻ ആവശ്യപ്പെടുകയാണ്.
അത് നിന്‍റെ മാലയിൽ നിന്നുള്ള താത്കാലിക വേർപാടാണ്...
നീ സമ്മതിക്കുവാണെങ്കിൽ.
വിൽക്കാനോ?
അല്ല, ഒന്ന് പണയംവെയ്ക്കാൻ മാത്രം. അതിലൊരു അപകടവുമില്ല.
അവരതിനെനിക്ക് 2,000 ഫ്രാങ്ക് കടം തരും. അതിന് അതിലും എത്രയോ മതിപ്പുണ്ട്.
കോവർ കഴുത പർവതക്കാറ്റേറ്റ് നല്ല പുഷ്ടിയായി വളരും...
പിന്നെ രണ്ട് മാസത്തിനകം ഞാനതിനെ മറിച്ചു വിൽക്കും.
അപ്പോ നമുക്ക് മാല തിരികെ കിട്ടും.
അത് സാരമില്ല, അല്ലെ, അമ്മാ?
തീർച്ചയായും.
കിടക്കാൻ സമയമായി. നാളെ പ്രധാനപ്പെട്ട ദിവസമാണ്.
നീയത് കൊടുക്കാൻ തയ്യാറാണോ?
അത് ഞാൻ നേരത്തെയെ ചെയ്തു.
- എന്ത്? - ഞാനത് നേരത്തയെ പണയം വെച്ചു.
- എപ്പോൾ? - കഴിഞ്ഞ മാസം.
എന്റേൽ പണമൊന്നുമില്ലായിരുന്നു...
നിങ്ങൾ പലതും വാങ്ങിച്ചു..
പുസ്തകങ്ങൾ, പണിയായുധങ്ങൾ, മുയലുകൾക്ക് തവിട്.
പിന്നെ നമ്മൾ ധാരാളം വീഞ്ഞും കുടിച്ചു.
- നിനക്കതിന് എത്ര കിട്ടി? - 100 ഫ്രാങ്ക്.
100 ഫ്രാങ്കോ?
ആ മരതകങ്ങളൊക്കെ വ്യാജനായിരുന്നു.
ദൈവമേ ദയവായി മഴ പെയ്യിക്ക്.
20 മിനിറ്റിനുള്ളിൽ വെള്ളത്തൊട്ടി നിറയും!
എന്ത് മനോഹരമായ കാറ്റും കോളും!
മനോൻ! ആദ്യത്തെ തുള്ളി ഞാൻ അറിഞ്ഞു!
ഞാനും, പപ്പാ!
ഈ സ്വർഗീയമായ ജലം എന്‍റെ മുഖത്ത് വീഴുന്നതെനിക്ക് അനുഭവിക്കണം!
ദൈവമേ, നന്ദി!
പക്ഷേ അതവിടെയാണ് പെയ്യുന്നത്!
മഴ അവിടെയാണ്!
ഞാനൊരു കൂനനാണ്! അത് നീ മറന്ന് പോയോ?
ഇതെളുപ്പമാണെന്ന് തോന്നുന്നുണ്ടോ നിനക്ക്?
മുകളിൽ ആരുമില്ലേ?
അവിടെ ആരും തന്നെയില്ല!
എന്താ അത്?
ഏമീ, വന്ന് നോക്ക്!
നോക്ക്!
എന്‍റെ ദൈവമേ, എന്താ ഇത്?
ഒരു കൊടുങ്കാറ്റ്! ഞാൻ പ്ലാന്റിയറിലേക്ക് വെള്ളത്തിന് വേണ്ടി പോവട്ടെ!
എനിക്ക് സമയമില്ല! ഉറവയ്ക്കടുത്ത് വെച്ച് കാണാം!
വേഗം! ഇത് ജീവിതത്തിന്‍റെയും മരണത്തിന്‍റെയും വിഷയമാണ്!
പപ്പയ്ക്ക് വയ്യ!
വേഗം!
ഇപ്പൊ എനിക്ക് മനസിലായി ദൈവം എന്തിനാണ് എനിക്ക് ഈ കൂൻ തന്നതെന്ന്.
പപ്പയിൽ നിന്ന് സൂര്യനെ പുറത്തെടുക്കുമെന്നാണ് അവര് പറഞ്ഞത്.
നമ്മൾ സൂര്യനെ പുറത്തെടുത്തില്ലെങ്കിൽ പപ്പ മരിച്ചു പോവുമെന്നാണ് അവര് പറയുന്നത്.
ഇതെല്ലാം തന്നെ കുറച്ച് കെട്ട സ്ക്വാഷുകൾക്ക് വേണ്ടി.
ഈ ചൂടത്ത് അടിമ കണക്കെ അവർ പണിയെടുക്കുന്നത് കണ്ടിട്ട് കഷ്ടം തോന്നുന്നു.
അവനത് ശരിയായി ആസൂത്രണം ചെയ്തില്ല.
അവന്‍റെ സ്ക്വാഷുകൾ ഒരിക്കലും അതിജീവിക്കില്ല.
പക്ഷേ അവന് റൊമാറിൻസിലൊരു ഉറവ കിട്ടിയിട്ടുണ്ട്.
അത് അടഞ്ഞ പോലെയാണ് തോന്നുന്നത്.
ചിലപ്പോൾ അത് തനിയെ അടഞ്ഞതായിരിക്കില്ല.
ഒരുവേള ആരേലും സുബേയ്റൻമാരോട് ചോദിക്കേണ്ടി വരും. ചിലപ്പോൾ--
ഒരിക്കലും ആലോചിക്കണ്ട.
സുബേയ്റൻമാർ അവർക്കിഷ്ടമുള്ളത് ചെയ്യും അതുപോലെ നമ്മളും!
മറ്റുള്ളവന്‍റെ കാര്യങ്ങളിൽ തലയിട്ടത് കൊണ്ട് ഗുണം കിട്ടില്ല!
കുറഞ്ഞ സംസാരം, അതാണ് നല്ലത്!
ഇപ്പൊ നമ്മുടെ കരുനീക്കത്തിന്‍റെ സമയമാണ്!
അവന്‍റെ നിലമൊക്കെ ഒരു ദുരന്ത പ്രദേശമാണ്.
എന്നിരുന്നാലും, അവൻ മരിക്കുവൊന്നും വേണ്ട.
അവന് ആറായിരമോ ഏഴായിരമോ വാഗ്‌ദാനം ചെയ്യ്, പക്ഷേ അവനുമായി വിലപേശണം.
ഞാനൊരു ഉമ്മ തരട്ടെ, പാപ്പി!
നിർത്തെടാ! ഇപ്പൊ വേഗം അങ്ങോട്ട് പോ.
നിക്ക്! അവന് ഈ പുതിയ കുപ്പി വീഞ്ഞും കൂടി കൊണ്ട് പോ.
അതവന് ഗുണം ചെയ്യും.
നിങ്ങടെ വീഞ്ഞ് സ്വാദിഷ്ടമാണ്, എന്നാൽ യാഥാർത്ഥ്യം ഞാൻ അഭിമുഖീകരിച്ചേ തീരൂ.
എന്‍റെ ധീരപരിശ്രമങ്ങളെല്ലാം പൊളിഞ്ഞു.
അതൊരു ദുരന്തമാണ്.
എനിക്കതിന് വിധിയുടെ മേലെ പഴിചാരം...
അല്ലേൽ പതിവില്ലാത്ത കാലാവസ്ഥാ ക്രമത്തിൽ...
മറിച്ച് ഞാനെന്‍റെ മണ്ടത്തരത്തെയാണ് കുറ്റപ്പെടുത്തുന്നത്.
എന്‍റെ സാമാന്യബോധത്തിന്‍റെ കുറവ്.
ഞാനൊരു വിരുതനാണെന്നായിരുന്നു എന്‍റെ വിചാരം, എന്നാൽ യഥാർത്ഥത്തിൽ ഞാൻ അജ്ഞനായിരുന്നു.
എന്‍റെ പ്രധാന പ്രശ്നത്തോടുള്ള അജ്ഞത.
വെള്ളം.
അത് ശരിയാണ്. വെള്ളമില്ലാതെ അത് നടക്കില്ല.
അതൊക്കെ കഴിഞ്ഞു പോയതാണ്.
ഇപ്പൊ, ഇതാണ് ഞാൻ ചെയ്യാൻ പോവുന്നത്.
എന്‍റെ ആരോഗ്യമൊക്കെ വീണ്ടുകിട്ടി കഴിയുമ്പോൾ...
ഞാനൊരു കിണർ കുഴിക്കും.
- എവിടെ? - ഞാനൊരു മാന്ത്രികക്കോൽ ഉപയോഗിക്കും.
നിങ്ങൾ ഭൂഗർഭജലം കണ്ടുപിടിക്കുന്നവനാണോ?
കൃത്യമായിട്ട് അല്ല.
പക്ഷേ എന്റേലൊരു പ്രത്യേക ലഘുഗ്രന്ഥമുണ്ട് അത് ഞാൻ ശ്രദ്ധിച്ച് പഠിക്കും.
ഞാൻ ആ കോൽ ഉപായോഗിക്കാൻ പഠിക്കും...
പിന്നെ എനിക്കുറപ്പാണ് ഞാൻ വെള്ളം കണ്ടെത്തുമെന്നുള്ളത്.
നിങ്ങക്ക് ഒരു കിണർ ഉണ്ടാക്കുന്നതെങ്ങനാണെന്ന് അറിയോ?
എല്ലാത്തിനുമുപരി, കിണറെന്നത് നിലത്തിലുള്ളൊരു കുഴിയല്ലേ.
ഞാനതൊരു 36 അടി ആഴത്തിൽ കുഴിക്കും, ഇനി വെള്ളം കണ്ടില്ലെങ്കിൽ പോലും...
എന്‍റെ പ്രശ്നം തീർന്നു.
വരണ്ട കിണറുകൊണ്ട് എന്ത് ഗുണമാ ഉള്ളത്?
ഞാനതൊരു ജലസംഭരണിയായി ഉപയോഗിക്കും!
ആ വലിപ്പത്തിലുള്ളൊരു കിണറിൽ 43 ഘന മീറ്റർ വെള്ളം കൊള്ളും!
മഴവെള്ളം അത് നിറയ്ക്കും.
വേനൽ മാസങ്ങളിൽ, ഈ കിണറിലും ഞങ്ങടെ വെള്ളത്തൊട്ടിയിലും കൂടി...
ഞങ്ങൾക്ക് 55 ഘന മീറ്റർ വെള്ളമുണ്ടാവും.
അത് ഞങ്ങൾക്ക് 36 ദിവസത്തെ വേവലാതിയില്ലാത്ത നന നൽകും.
നമുക്ക് നീണ്ട വരൾച്ചാ കാലങ്ങളുണ്ടായിട്ടുണ്ട്.
എവിടെയാണ് 36 ദിവസങ്ങളോളം നീണ്ട് നിൽക്കുന്ന വരൾച്ചയുണ്ടാവുക?
സഹാറയിലോ? ആയിരിക്കാം!
അല്ലേൽ ഒരുപക്ഷേ ഗോപി മരുഭൂമിയിൽ!
പക്ഷേ ഇവിടെ ഇല്ല!
അത് ഗണിതശാസ്ത്രപരമായി അസാധ്യമാണ്!
നമുക്ക് കുടിയ്ക്കാം!
നീ എന്നോട് പറഞ്ഞതിൽ വെച്ച്...
ഇപ്പോഴത്തേക്ക് ഒരേയൊരു നല്ല വാർത്തയെന്നത്...
അവൻ മുന്തിരി വീഞ്ഞ് കുടിക്കുന്നുവെന്നതാണ്.
പിന്നെ ആ മാന്ത്രിക വടി?
അതൊരു ശല്യമാണ്.
അവന്‍റെ പുസ്തകം അവനെ ആ രഹസ്യം പഠിപ്പിക്കുമോ?
ഒരിക്കലുമില്ല. അത് രഹസ്യമൊന്നുമല്ല. അതൊരു പ്രത്യേക കഴിവാണ്.
- അവൻ ശരിക്കുള്ളൊരു വിജ്ഞാനിയെ കൊണ്ടുവന്നേക്കാം. - നിങ്ങക്കറിയോ ആരെയെങ്കിലും?
ഓംബ്രീസിലുള്ളൊരുവനെ എനിക്കറിയാമായിരുന്നു.
അയാൾ റൊമാറിൻസിലെങ്ങാൻ വന്നാൽ...
ഞൊടിയിടയിൽ ഉറവയിരിക്കുന്ന സ്ഥലം കണ്ടെത്തും!
അയാൾ ഇപ്പോഴും ഓംബ്രീസിലുണ്ടോ?
തീർച്ചയായും, പക്ഷേ ഭാഗ്യത്തിന് അവൻ കുഴിമാടത്തിനകത്താണ്.
പിന്നെ, നല്ലൊരു വിജ്ഞാനിയെ കിട്ടാൻ ചിലവാണ്.
നീ പണത്തിന്‍റെ കാര്യം സംസാരിച്ചോ?
ഇതുവരെ ഇല്ല. അവൻ നല്ല വെള്ളമായിരുന്നു.
എനിക്ക് തോന്നുന്നത് അവന്റേൽ കാശൊന്നും ബാക്കിയില്ലെന്നാണ്.
പണത്തിന്‍റെ കാര്യം വരുമ്പോൾ, നമുക്കൊരിക്കലും ഉറപ്പിക്കാനാവില്ല.
ഇത് അനങ്ങിയ പോലെ എനിക്ക് തോന്നി!
- എങ്ങനെ പോവുന്നു? - കൂടുതൽ ബുദ്ധിമുട്ടായി വരികയാണ്.
- കഠിനമാണോ? - തീർച്ചയായും അതെ!
ഞാൻ നിങ്ങളോട് പറഞ്ഞിരുന്ന പോലുള്ള വെള്ളപ്പാറകൾ വരെയെത്തി!
- നാലാംഘട്ടമോ? - അത് തന്നെ!
ഈ പാറയ്ക്കടിയിൽ വെള്ളമുണ്ടെങ്കിൽ, രണ്ടാഴ്ചക്കുളിൽ ഞാൻ അതിലെത്തും.
പക്ഷേ അത് നാലംഘട്ട പാളിക്കടിയിലാണെങ്കിൽ...
ഇതിന് 6 മാസമോ അതിലധികമോ സമയമെടുക്കും.
ഇപ്പൊ എനിക്കറിയാം ഒരു കുഴിവെട്ടിയുടെ ദാഹമെന്താണെന്ന്.
ഇത് കൃത്യം അതിൽ തന്നെ കൊണ്ടു!
മിസ്റ്റർ ഷോൺ, ഞാൻ നിങ്ങളോട് തുറന്ന് പറഞ്ഞെ തീരൂ.
ഇതൊന്നും എന്‍റെ കാര്യമല്ലെന്ന് നിങ്ങൾക്ക് തോന്നാം...
പക്ഷേ എനിക്ക് നിങ്ങളുടെ കാര്യത്തിൽ വിഷമമുണ്ട്.
കഴിഞ്ഞ രണ്ട് വർഷമായി നിങ്ങൾ ചെയ്ത എല്ലാ പരിശ്രമങ്ങളും...
അത് ബുദ്ധിശൂന്യമാണ്. അത് നിങ്ങളെ തകർക്കും.
ഒരു ഹൃദയഹാരിയായ ആമുഖം.
നിങ്ങൾ ഈ കിണർ പൂർത്തിയാക്കില്ല.
ഇനി ആയാൽ തന്നെ, അത് മതിയാവില്ല.
നിങ്ങളുടെ ചോളങ്ങൾക്കും സ്ക്വാഷുകൾക്കുമെല്ലാം കൂടി ഒരു പുഴ തന്നെ വേണ്ടി വരും!
ഇത് നിങ്ങൾക്കുള്ള ജീവിതമല്ല, അതാണ് സത്യം.
പറഞ്ഞോളൂ. ഇതെല്ലാം കേൾക്കാൻ രസമുണ്ട്.
നിങ്ങളെപ്പോലൊരു വ്യക്തിക്ക് നഗരമാണ് നല്ലത്.
നിങ്ങൾ പഠിപ്പുള്ളവനാണ്. നിങ്ങൾക്കൊരു അധ്യാപകനാവാം...
അല്ലേൽ കുറഞ്ഞത് നല്ല യൂണിഫോമൊക്കെയുള്ള ഒരു പോസ്റ്റ്മാൻ.
നിങ്ങൾക്ക് പറഞ്ഞിട്ടുള്ളത് അതാണ്.
ഇവിടെത്തന്നെ നിൽക്കുവാണേൽ, നിങ്ങൾ നിങ്ങളെത്തന്നെ കൊല്ലും.
നിങ്ങളുടേൽ പണമില്ലെങ്കിൽ.. അതൊരു കുറ്റമല്ല. പക്ഷേ നിങ്ങൾ പിശുക്കുവാണ്.
മുയലിറച്ചിയും ജമന്തിയിലയും കഴിച്ച് നിങ്ങൾക്ക് കൂടുതൽ അവശനായി ഈ ജോലി ചെയ്യാനാവില്ല.
പിന്നെ നിങ്ങൾ വളരെയധികം മുന്തിരി വീഞ്ഞും കുടിക്കുന്നു.
ഒരുനാൾ നിങ്ങളങ്ങ് മരിച്ചു വീഴും.
ശേഷം നിങ്ങളുടെ ഭാര്യയും മകളും എങ്ങനെ ജീവിക്കും?
അവരെയും നേരത്തെ കണ്ടപ്പോൾ നല്ല അവസ്ഥയിലായിരുന്നില്ല.
ഞാൻ ശ്രദ്ധിച്ചു.
ഈ ഫാമിന് എന്ത് മതിപ്പുണ്ടാവും?
പാട്ടത്തിനോ അതോ വിൽക്കാനോ?
വിൽക്കാൻ.
ഒരു മിനിറ്റ്.
അത് പറയാൻ പ്രയാസമാണ്. ഞാനതേപ്പറ്റി ആലോചിച്ചിട്ടില്ല.
ഇതൊരു വേനൽക്കാല വസതിയല്ല...
പിന്നെ വെള്ളമില്ലാതെ, ഇതൊരു കർഷകന് പ്രയോജനപ്പെടില്ല.
രണ്ടാമത്തെ ജലസംഭരണി അതിന്‍റെ മൂല്യം കുറച്ച് കൂട്ടും.
ചിലപ്പോൾ...
7000.
അത്രേയുള്ളൂ?
എന്നാലൊരു 8000.
നിങ്ങൾ നിങ്ങടെ അമ്മയുടെ വീട് വിൽക്കില്ല!
വില പൂർണമായും ന്യായമായതാണ്.
എന്നുവെച്ചാൽ എനിക്ക് നമ്മുടെ നോട്ടറിയോടൊരു 4000 ഫ്രാങ്ക് ഭൂപണയം ചോദിക്കാം!
അപ്പൊ നിങ്ങൾ വിൽക്കുന്നില്ലേ?
ഒരിക്കലുമില്ല!
നമ്മൾ പണക്കാരായി തീർന്ന് അവസാനകാലം വരെയും ജീവിക്കണമെന്ന് ആഗ്രഹിക്കുന്ന...
വീട് ഞാനൊരിക്കലും വിൽക്കില്ല!
4000 ഫ്രാങ്ക് കൊണ്ട് നമുക്ക് നല്ലതുപോലെ കാര്യങ്ങൾ നടത്തിക്കൊണ്ട് പോവാൻ സാധിക്കും!
ഞാനൊരു കോവർ കഴുതയെയും പിന്നെ കുറച്ച് ഖനന ഉപകരണങ്ങളും വെടിമരുന്നും വാങ്ങിക്കും...
ഈ നാശം പിടിച്ച പാറ പൊട്ടിയ്ക്കാൻ!
ഒരു വർഷത്തിനകം ഞാൻ കടം അടച്ചു തീർക്കും പിന്നെ നമ്മൾ നല്ല നിലയിലാവും.
ഈ ഭൂപണയം എന്താന്ന് അറിയോ നിനക്ക്?
സ്വന്തമായി സ്ഥലമുള്ള വിശ്വസ്ഥരായ ആളുകൾക്ക് ഒരു നോട്ടറി പണം കടം കൊടുക്കുന്നത്.
എന്ത് വിശ്വസ്ഥരായ ആളുകൾ?
അവന് ഔദ്യോഗികമായ പേപ്പറുകളിൽ ഒപ്പ് വെക്കേണ്ടി വരും.
കൂടാതെ അവൻ സമയത്തിന് പണമടച്ചില്ലെങ്കിൽ...
അവരവന്‍റെ ഫാം പിടിച്ചെടുക്കും.
ശരി, ഇപ്പൊ ഞങ്ങളെ തനിയെ വിട്.
കുറച്ച് നല്ലതും കുറച്ച് മോശവുമായ കാര്യമുണ്ട്.
മോശം കാര്യമെന്താന്ന് വെച്ചാൽ, അവനെങ്ങാൻ 4000 ഫ്രാങ്ക് കിട്ടുവാണെങ്കിൽ...
അവന്‍റെ പദ്ധതികൾ അടുത്ത വേനലിൽ ഒരുവേള വിജയിക്കും.
മറ്റൊരു വശമെന്താന്ന് വെച്ചാൽ, ജന്മനാ അവനൊരു തോൽവിയായത് കൊണ്ട്...
പല കാര്യങ്ങളും തെറ്റിപ്പോകാം.
പിന്നെ വെടിമരുന്നും കള്ളുകുടിയും കൂട്ടിക്കലർത്തരുത്.
എതായാലും, ഈട് ആരുടെ കൈയിലാണോ അവർക്ക് നേട്ടം.
അതോണ്ട്, ഞാൻ തന്നെ അവന്‍റെ ഈടിന് പണം കൊടുക്കും.
അവൻ കര കയറുവാണേൽ, എനിക്ക് പലിശ തരും...
പിന്നെ കടവും തിരിച്ച് തരും.
ഇനി അവനെങ്ങാൻ അതിന് സാധിച്ചില്ലെങ്കിൽ...
നമുക്ക് ആ ഫാമും കിട്ടും.
നിങ്ങൾ സമർത്ഥനാണ്, പാപ്പി! നല്ല സമർത്ഥൻ.
ഞാൻ സമർത്ഥനാണ് കാരണം എന്റേൽ പണമുണ്ട്.
എല്ലാം തയ്യാറാണ്!
നീ കൊളുത്ത്.
പോ, അമ്മയെ വിളിച്ചോണ്ട് വാ! വെള്ളം ചീറ്റി വരുന്നത് അവൾ കാണണമെന്നുണ്ടെനിക്ക്!
അപകടമോ?
എന്താ പറ്റിയെ?
വെള്ളം വരുന്നത് കാണാൻ വേണ്ടി ഞാൻ ഓടുവാരുന്നു...
എന്നാൽ കുറച്ച് കല്ലുകൾ മുകളിലേക്ക് പൊട്ടിത്തെറിച്ച്...
എന്‍റെ തലയിൽ വന്ന് പതിച്ചു.
നിങ്ങക്ക് സംസാരിക്കാനാവുന്നുണ്ടെങ്കിൽ, ഇതത്ര സാരമുള്ളതല്ല.
അതൊരു ചെറിയ കല്ലായിരുന്നു, ഡോക്ടർ.
നേരത്തെ സംസാരിക്കാൻ ശ്രമിച്ചപ്പോൾ, അദ്ദേഹത്തിന്‍റെ പല്ല് താഴെ വീണു.
നമ്മളെല്ലാരും അവസാനം എങ്ങ് പോവുമോ അവിടെ പോവുന്നതിന് മുൻപായി...
ഇദ്ദേഹത്തിന് നരകിക്കേണ്ടി വന്നില്ല.
ആ പാറക്കഷ്ണം ഇദ്ദേഹത്തിന്‍റെ കഴുത്തെല്ലിന് പൊട്ടലുണ്ടാക്കിയിട്ടുണ്ടാവും.
ഞാൻ നേരത്തെ എത്തിയിരുന്നെങ്കിൽ പോലും, രക്ഷപ്പെടുത്താൻ സാധിക്കില്ലായിരുന്നു.
ഞാനാ മിസ്റ്റർ ഷോണിന്‍റെ വീട്ടിലെ ക്ലോക്ക് നിലപ്പിച്ചു.
അതിനാണോ നീ കരയുന്നേ?
ഈ കരയുന്നത് ഞാനല്ല.
എന്‍റെ കണ്ണുകളാണ്!
ഇപ്പൊ അവരിനി എന്ത് ചെയ്യും?
അവർക്ക് ഉറപ്പായും ബന്ധുക്കളുണ്ടാവും. പിന്നെ അവർക്ക് ഫാം വിൽക്കാനാവും.
നിങ്ങളതൊരു അനുകമ്പയുടെ പുറത്ത് വാങ്ങിച്ചേക്കുമോ?
അത് ചിലതിനെ ആശ്രയിച്ചിരിക്കും. അതിനെന്ത് മതിപ്പുണ്ട്?
അധികമില്ല. എന്തായാലും, അതിനൊരു മനുഷ്യന്‍റെ ജീവനോളം മതിപ്പുണ്ടായിരുന്നില്ല.
8,000 ഫ്രാങ്ക് ന്യായമായി കിട്ടാവുന്നതിലും അധികമാണ്.
ഇവിടെയൊരു ജലസ്രോതസുണ്ടായിരുന്നെങ്കിൽ, മൂല്യം ഇരട്ടിയായേനെ.
പക്ഷേ ഇവിടെയൊരു വെള്ളത്തൊട്ടി മാത്രമേയുള്ളൂ, പിന്നെ വീട് വളരെ പഴയതാണ്.
നിങ്ങൾ ഭൂപണയം മുഴുവൻ അടച്ചു കഴിഞ്ഞ്...
ഞങ്ങൾ പലിശയും ഫീസും എല്ലാം കുറച്ച് കഴിഞ്ഞാൽ...
നിങ്ങൾക്ക് ബാക്കി 3880 ഫ്രാങ്ക് കിട്ടും.
ഇവിടെ ഒപ്പ് വെച്ചോളൂ.
പിന്നെ ഇവയിലും.
ഈ വാങ്ങുന്നയാൾക്ക് വലിയ മനസാണ്. ഞാൻ നിങ്ങളോടത് പറഞ്ഞെ മതിയാവൂ.
നിങ്ങൾക്കിവിടെത്തന്നെ തുടർന്നും കഴിയാം.
അദ്ദേഹമെനിക്കിത് പാട്ടത്തിന് തരുവാണ്. ഞാൻ നിലം മാത്രമേ ഉപയോഗിക്കൂ.
ഇത് നിങ്ങടെ വീടാണ്. മുട്ടി വിളിക്കാതെ ഞാനൊരിക്കലും ഇതിനകത്ത് വരില്ല.
എനിക്ക്, ഇത് എല്ലാക്കാലവും മിസ്റ്റർ ഷോണിന്‍റെ വീടാണ്.
ഞാൻ വേണ്ടുവോളം ചുറ്റിക്കറങ്ങി. എന്തായാലും, അവര് പോകുവാണ്.
പോവാം.
അത് കിട്ടിയെന്നാണ് എനിക്ക് തോന്നുന്നത്!
ഇതിനടിയിൽ ധാരാളം വെള്ളമുണ്ടാവണം.
കാർനേഷനുകൾ, ഗലിനെറ്റ്!
വർഷം 15,000 ഫ്രാങ്ക്!
ഇത് ദ്രവരൂപത്തിലുള്ള സ്വർണമാണ്!
എന്തായിരുന്നു അത്?
ഒന്നൂല്ല!
അതൊരു പ്രാപ്പിടിയൻ മുയലിനെ പിടിച്ചതാണ്.
പിതാവിന്‍റെയും പുത്രന്‍റെയും പരിശുദ്ധാത്മാവിന്‍റെയും നാമത്തിൽ...
ഞാൻ നിന്നെ 'കാർനേഷനുകളുടെ രാജാവായി' ജ്ഞാനസ്നാനം ചെയ്യുന്നു.[✓]
പരിഭാഷ : ഷൈജു. എസ്
മലയാളം സബ്ടൈറ്റിലുകൾക്ക് സന്ദർശിക്കുക www.malayalamsubtitles.org